ePicker ulazi na tržište robotike sa viljuškarom koji je razvio Anantak - logistikaitransport.com\nePicker ulazi na tržište robotike sa viljuškarom koji je razvio Anantak\nePicker, elitni dobavljač opreme za rukovanje materijalom, udružio se sa Anantakom, vodećom kompanijom u svetu robotike, kako bi stvorio skladišna vozila kao što su raznosači paleta, tegljači, slagači i viljuškari. ePicker-ovi autonomni viljuškari, koje je razvio Anantak, imaju za cilj da učine automatizaciju u skladištu dostižnom i široko dostupnom. Prvo vozilo nastalo iz ove saradnje koristi kombinaciju lasera, 3D kamera, telemetrije vozila, kao i softverski paket za samostalno upravljanje.\nAutonomni viljuškar preuzima zadatak transporta materijala na velikim udaljenostima, ali se izdvaja ugrađenom inteligencijom i malom količinom truda potrebnom za primenu, održavanje i skaliranje za bilo koju operaciju. Uređaji će biti dostupni za isporuku u avgustu 2022. godine, ali ePicker aktivno prima porudžbine već sada.\nAutonomni raznosač paleta dozvoljava brzo usvajanje, namerno držeći čoveka u toku u fazama na početku procesa, a zatim uključuje svoju autonomiju kako bi bezbedno i pouzdano prevezao i isporučio palete na odredište unutar objekta. Ova strategija dozvoljava jednostavnu primenu koja omogućava menadžerima da brzo automatizuju jednostavne poslove.\n“Jedna od najvećih prednosti naše tehnologije je što joj ne treba mnogo programiranja, ona raste sa vama, prilagođava se vašim potrebama i uči tokom rada” rekao je Manuj Naman, osnivač i generalni direktor Anantaka.“Rad sa ePicker-om je neverovatno iskustvo, s obzirom na to da njihovi proizvodi savršeno upotpunjuju našu tehnologiju. Njegova linija opreme za rukovanje materijalom ispunjava jedinstvene i vredne potrebe, a naše partnerstvo donosi na tržište rešenja koja se razlikuju od drugih opcija dostupnih danas.”\nAGILOX – inteligentno vođeno vozilo (IGV) za novo iskustvo u proizvodnji i skladištu\nRecite zbogom viljuškarima\nAutomatizacija skladišnih operacija


"Orlići" se sutra sele u Bidgošć - Sportske.net\n"Orlići" se sutra sele u Bidgošć\nMlada fudbalska reprezentacija Srbije završila je poslednju fazu priprema za Evropsko prvenstvo u Poljskoj i sutra će se preseliti u grad Bidgošć.\nMuslin otkrio šta je rekao Stojketu u poluvremenu i zašto je uveo GudeljaKako je Mitrov gol propraćen u Njukaslu? Pokrenuta anketa o njemu, navijači smislili zanimljiv scenario!Muslin mora da menja sastav protiv Moldavije, dvojica nemaju pravo nastupaZar od svega moramo da pravimo problem? Evo zašto deo navijača kritikuje Mitra...Stojke priznao grešku, Kralj ga brani! Gde je nestala ''žabica''?\nPoslednje pripreme za Evropsko prvenstvo koje u petak startuje u Poljskoj mlada fudbalska reprezentacija Srbije obavljala je prethodnih sedam dana u mestu Gnjivno koje će napustiti u sredu.\nLjubazni domaćini kompleksa koji je svojevremeno bio baza reprezentacije Španije tokom Evropskog prvenstva 2012. godine oprostili su se od "Orlića" i poželeli im sreću na kontinentalnoj smotri.\nBaza našeg nacionalnog tima od sutra će biti grad Bidgošć koji broji oko pola miliona stanovnika i u kojem će se igrati utakmice Grupe B u kojoj se nalazi i reprezentacija Srbije.\nSelekcija koju sa klupe predvodi Nenad Lalatović u sredu će se smestiti u hotel "Holidej In", a već u subotu je očekuje prvi meč na Evropskom prvenstvu.\nGradonačelnik Bidgošća sutra će dočekati ekspediciju Fudbalskog saveza Srbije nakon čega će se javnosti obratiti i selektor Nenad Lalatović koji će predočiti šta je sve urađeno u dosadašnjem delu priprema.\nPrvi protivnik reprezentacije Srbije na Evropskom prvenstvu za igrače do 21 godine biće selekcija Portugala (17. jun), zatim sledi duel sa BJR Makedonijom (20. jun), a u poslednjem kolu "Orlići" se sastaju sa Španijom (23. jun).


Barsino vraćanje dugova za titulu! - Sportske.net\nBarsino vraćanje dugova za titulu!\nProšle sezone Atletiko Madrid je osvojio titulu na današnji dan protiv Barselone. Danas igraju ponovo, Barselona pobedom osvaja titulu šampiona države.\n"El Ninjo" napada Barsu!"El Ninjo" napada Barsu!Gundogan u tajnoj poseti Barseloni!Deset najbržih fudbalera ove sezone!"Teško ćemo zadržati Mesija, Suareza i Nejmara"\nPre tačno godinu dana Atletiko Madrid je osvojio dugo čekanu titulu i to na sred Nou Kampa protiv Barselone koja je odigrala jednu od najslabijih sezona u poslednjih deset godina ne osvojivši apsolutno ništa.\nOve sezone sudbinu Barselone deli Real Madrid, najverovatnije neće osvojiti niti jedan trofej u sezoni, a ekipa Luisa Enrikea ima priliku za sva tri - Ligu šampiona, Kup Kralja i nacionalno prvenstvo.\nMnogi su osporavali Luisa Enrikea, ali se na kraju ispostavilo da je čovek imao bolji učinak od bilo kog drugog trenera Barselone u istoriji nakon 50 odigranih utakmica u sezoni.\nNastavio je u tom ritmu, plasirao se u finale Lige šampiona, potrebna su mu još tri boda za osvajanje titule u Primeri na poslednja dva meča, a u Kupu Kralja igraće finale protiv Atletika iz Bilbaa.\nTa tri boda mogla bi da se upišu upravo danas, i to na meču protiv Atletiko Madrida, aktuelnog šampiona Španije koji je pre tačno godinu dana osvojio bod na sred Nou Kampa, bod koji im je bio potreban za titulu šampiona.\nDanas se meč igra na Kalderonu, nezaustavljiva Barselona će danas igrati u punom sastavu, a na drugoj strani smo dobili potvrdu da će Fernando Tores početi utakmicu, čovek kome je Barselona jedan od najomiljenijih protivnika, protiv nje je postigao 9 golova na 14 mečeva.\nDakle, tri utakmice, tri finala za Barselonu - Atletiko Madrid, Juventus i Atletik Bilbao. Ukoliko pobede u sve tri osvojiće triplu krunu.\nDa napomenemo, za Primeru imaju i popravni u slučaju nerešenog rezultata ili poraza protiv Atletiko Madrida, u poslednjem kolu im dolazi Deportivo La Korunja.\nSvi mečevi pretposlednjeg kola Primere igraju se danas od 19 časova.


HTC predstavio Vive Cosmos headset – TOP FM radio Belgrade\nHTC predstavio Vive Cosmos headset\n9. januara 2019. Marija Jovanović TOP TECH\nHTC je na CES-u predstavio novi VR headset pod nazivom Vive Cosmos, koji nije namenjen profesionalcima i korisnicima dubljeg džepa kao postojeći Vive headsetovi, već „običnom puku“, odnosno korisnicima koji žele da uživaju u VR igranju i korišćenju VR aplikacija bez da dođu na ivicu bankrota.\nMada tehnički detalji vezani uz novi headset još nisu poznati, HTC kaže da ćete uz Cosmos igrati video igre i uživati u novim „društvenim iskustvima“ te ga koristiti na HTC-ovom novom servisu za igranje putem pretplate pod nazivom Viveport Infinity.\nOno što se za sada zna o Cosmos-u je da poseduje bočno postavljene kamere i drugu generaciju kontrolera koji deluje vrlo nalik onom koji je Oculus napravio za Rift. HTC kaže da Cosmos-u neće trebati nikakvi senzori za rad, što znači da će kamere sa prednje i bočne strane biti zadužene za prostorno praćenje. Čini se kako postoji mogućnost da ga osim na PC spajate i na pametni telefon, kao što se može naslutiti u ovom videu.\nŠto se tiče novo predstavljenog servisa Viveport Infinity, on će vam omogućiti da počevši od „Vive Day-a“, koji se obeležava 5. aprila 2019, preuzimate i igrate više od 500 VR naslova koji se nalaze u bazi bez ikakvih ograničenja. HTC kaže da će ovaj model neograničene pretplate pružiti članovima uštedu više hiljada dolara na VR sadržajima, ali za sada još ne kažu koliko će iznositi mesečna pretplata.\nHTC je na sajmu predstavio i novu verziju Vive Pro headseta koja poseduje integrisan sistem praćenja oka Vive Pro Eye, što znači da ćete igrama i sadržajima moći upravljati pogledom. HTC-ovo praćenje očiju već je integrisano u jednu bejzbol simulaciju, odnosno igru „MLB Home Run Derby VR“ te omogućuje korisnicima potpunu kontrolu menija bez tradicionalnog kontrolera.\nFoto: Bigstock/ TK Kurikawa\n« Nova romatična komedija u bioskopima\nShallow: Zlatni Globus za najbolju originalnu pesmu »


» Više od tri kilometra građe u Istorijskom arhivu u Nišu\nUz ritam Zemlje Gruva i Los Mambo Jambo počinje ovogodišnji BELEF\nIstorijski arhiv u Nišu bio je još jedna ustanova culture u kojoj je EU info kutak organizovao druženje sa zaposlenima ne bi li se građani bolje upoznali sa fondom Arhiva, aktuelnom izložbenom postavkom i bogatom istorijom svog grada o kojoj svedoče eksponati i dokumenti.\nIstoričar Istorijskog arhiva Dušan Andrejević podsetio je da Istorijski arhiv obeležava 70 godina postojanja, ali i da je zgrada u kojoj se Arhiv nalazi sagrađena 1890. godine i jedini je vojni objekat u Tvrđavi nakon oslobođenja Niša od Turaka 1878. godine. ,,Ovde se najpre nalazila kartografska služba pa Podoficirska artiljrijska škola, za vreme Prvog svetskog rata Bugari su je koristili kao zatvor dok je između dva svetska rata imala ulogu kasarne’’, podsetio je Andrejević. Od 1948. se u Istorijskom arhivu sistematski sakuplja, skladišti i čuva građa. ,,Danas posedujemo 3300 metara arhivske građe, naša biblioteka broji više od 13 hiljada naslova, a u sklopu Istorijskog arhiva se nalazi osam depoa i jedan izvan same zgrade. Raspolažemo sa 850 fondova i najstariji dokument je bakrotisak iz 1737. godine koji je nastao kad su Austrijanci zauzeli Niš i ilustruje kako ponizni Turci predaju ključeve grada’’, kazao je Andrejević uz napomenu da je pet fondova Istoijskog arhiva u Nišu proglašeno kulturnim delo od izuzetnog značaja.\nPosetioci su bili u prilici i da posete aktuelnu izložbu u holu Istorijskog arhiva ,,Vekova davnih to su tragovi’’ koja obuhvata tri segmenta: Niš pod tuđinskom vlašću, Niš u slobodi i Niš kroz ratove 1912-1918. ,,Povod za održavanje ove izložbe je 70. godišnjica Istorijskog arhiva i čini je više od 170 eksponata među kojima se nalaze i najstariji prevod Ezopovih basin, prvi bukvar, mamoari najboljeg gradonačenika Niša iz turskog perioda, Midhad-paše’’, objašnjava Ljiljana Đurović iz Istorijskog arhiva.\nDogađaj ,,Pričamo o kulturi u Istorijskom arhivu’’ organizovan je u okviru obeležavanja Evropske godine kulturnog nasleđa. Slične posete EU info Kutak Niš je organizovao I u Zavodu za zaštitu spomenika kulture, Narodnom pozorištu, Narodnom muzeju, imfonijskom orkestru, Galeriji savremene likovne umetnosti.


Svečano otvaranje turističke sezone u Skadarliji - Moja Srbija\nSubota, 7. maj, 12 časova, Plato kod Skadarlijske česme\nTuristička organizacija Beograda i Udruženje ljubitelja Skadarlije pozivaju vas na otvaranje turističke sezone u Skadarliji koje će biti obeleženo svečanim činom podizanja Skadarlijske zastave, a čast da to učini ove godine pripala je čuvenom operskom umetniku Oliveru Njegu.\nKodeks ponašanja u Skadarliji, pesma i priče Skadarlijske dame, urnebesne anegdote iz života najpoznatije boemske ulice u Beogradu, čuće se u subotu na Platou kod Skadarlijske česme u programu koji su priredili naši poznati glumci, pevači i renomirani umetnici.\nU red umetnika koji su se svečanim činom podizanja Skadarlijske zastave upisali u istoriju Skadarlije ulazi operski umetnik Oliver Njego, čiji će nastup u subotu publika imati prilike da čuje.\nPored domaćina programa Milorada Mikija Damjanovića, u programu učestvuju glumica Narodnog pozorišta Vjera Mujović, vokalne solistkinje RTS-a i Radio Beograda Vesna Dimić i Biljana Petković, naši glumci Ljiljana Jakšić i Bojan Hlišč, kao i Umetnički centar Talija, koji će izvođenjem građanskih igara uveličati ambijent i atmosferu u Skadarskoj ulici.\nDelić nove kamerne kabaretske predstave rađene po Kaporovoj istoimenoj knjizi „Vodič kroz srpski mentalitet” najaviće Ljiljana Kapor, a izvesti glumci Stevan Piale i Tašana Đorđević, uz muzičku pratnju Siniše Dogana.\n12.00 Domaćin Miki Damjanović\n12.05 Dobošar: Kodeks ponašanja u Skadarliji\n12.10 Obraćanje: Miodrag Popović, direktor TOB i Vjera Mujović, predsednik Udruženja ljubitelja Skadarlije\n12.15 Ljiljana Kapor: Vodič kroz srpski mentalitet, nastup Stevana Piala i Tašane Đorđević\n12.25 Nastup glumice Ljilje Jakšić\n12.30 Nastup vokalnih solistkinja RTS-a i Radio Beograda Vesne Dimić i Biljane Petković\n12.35 Umetnički centar Talija\n12.45 Nastup operskog umetnika Olivera Njega\n12.55 Svečani čin podizanja Skadarlijske zastave\nTags: Skadarlija, Turistička organizacija Beograda, turizam, Udruženje ljubitelja Skadarlije\n« UK Parobrod: Tribina „Gledaj me, čitaj me” posvećena filmu „Leto kada sam naučila da letim”\nManje od 20 dana do Sea Stara »


[es] - Apple u epizodi: uvaljivanje muzickog djubreta bez pitanja. I kvazi-izvinjenje... umetnika\n29.09.2007. Biografije estradnih umetnika\n[es] :: Advocacy :: Apple u epizodi: uvaljivanje muzickog djubreta bez pitanja. I kvazi-izvinjenje... umetnika\n[ Pregleda: 10263 | Odgovora: 50 ] > FB > Twit\nApple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 18:13 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 18:23 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 18:31 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 18:33 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 19:56 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 20:11 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 20:25 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 20:59 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 21:01 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 21:10 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 22:41 - pre 55 meseci\nIMG_0951.PNG - 162.18k\nIMG_0952.PNG - 177.58k\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 22:50 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 16.10.2014. u 22:52 - pre 55 meseci\nČlan broj: 325638\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 01:32 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 06:19 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 07:30 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 07:38 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 11:01 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 11:21 - pre 55 meseci\nRe: Apple u epizodi: uvaljivanje muzickog djubreta bez pitanja. I kvazi-izvinjenje... umetnika 17.10.2014. u 16:03 - pre 55 meseci\n27.11.2008. mono u kvazi Stereo !!! da li neko ima shemu\n29.03.2009. Prezentacija slikara i umetnika www.uljenaplatnu...\n09.07.2014. Veca kolicina kucnog djubreta...\nRegistrovani: 10 ( scoolptor, Branimir Maksimovic, bakara, fiola, bojanum, Nocni, gti2, fanfon, Redfox, Nebojsa Milanovic )


Centar Priboja dobiće potpuno drugačiji izgled: U planu izgradnja trga, zelene oaze i pešačke staze\nCilj konkursa je bio da se izabere kvalitetno urbanističko–arhitektonsko rešenje centra novog dela grada sa idejnim rešenjem gradskog trga\nNa nedavno završenom Konkursu za izradu urbanističko – arhitektonskog rešenja centra Priboja, sa idejnim rešenjem gradskog trga, koji su lokalna samouprava i Inženjerska komora Srbije zajednički raspisali stigla su 22 predloga.\nŠestočlana stručna komisija, kojom će predsedavati dr Dragana Vasiljević Tomić, dipl. inž. arh., vanredni profesor na Arhitektonskom fakultetu Univerziteta u Beogradu, doneće u petak odluku koji je predlog najbolji.\nPobedničko rešenje biće nagrađeno sa 480 hiljada dinara.\nKonkurs Priboj rekonstrukcija\nRadovi na rekonstrukciji puta Kokin Brod - Priboj u punom jeku: Završetak se očekuje do kraja godine


Zaštititi borce protiv korupcije – Biro za društvena istraživanja\nNijedan međunarodni akt ne nameće Srbiji obavezu da donese zakon o zaštiti uzbunjivača, ali ako ga u junu bude usvojila, kako najavljuju iz Ministarstva pravde, ona će biti „prva zemlja u regionu sa sveobuhvatnim propisom koji štiti građane koji se bore protiv korupcije i ugrožavanja javnog interesa“.\nLokalni antikorupcijski forum Niš uputio je predlog Ministarstvu pravde da stalni članovi lokalnih, pokrajinskih i republičkih antikorupcijskih tela u Srbiji koji se protiv štetnih pojava bore iz uverenja dobiju status uzbunjivača. Predlog je upućen u okviru aktuelne javne rasprave o Nacrtu zakona o zaštiti uzbunjivača.\nNiški LAF i beogradski Biro za društvena istraživanja pre nekoliko meseci uputili su isti predlog i petočlanoj Radnoj grupi na čijem su čelu bili zaštitnik građana Saša Janković i poverenik za informacije od javnog značaja Rodoljub Šabić. Radna grupa je formirana pre više od dve godine, a maja prošle godine dostavila je Ministarstvu Model zakona o uzbunjivanju i zaštiti uzbunjivača. Model je pre toga „prošao“ okrugle stolove, seminare i elektronsku javnu raspravu. Međutim, resorno ministarstvo je odlučilo da formira svoju radnu grupu od 20 članova, i izradi sopstveni nacrt zakona o zaštiti uzbunjivača, u koji je ugrađen veći broj, ali ne i sve ideje iz Modela.\nU Ministarstvu najavljuju da bi taj zakon trebalo da bude usvojen već u junu. Međutim, predlog niškog LAF-a, kao i druge inicijative i kritike koje se mogu čuti u, inače, kontrolisanoj javnoj raspravi, sugerišu da za sada nisu razrešene ni neke od osnovnih dilema, među kojima i ona suštinska: ko su sve uzbunjivači?\nNacrt zakona definiše da uzbunjivač može biti samo „fizičko lice koje u vezi sa svojim radnim angažovanjem, postupkom zapošljavanja, korišćenjem usluga organa vlasti, nosilaca javnih ovlašćenja ili javnih službi, poslovnom saradnjom, pravom vlasništva nad udelima u privrednom društvu, u dobroj veri i u skladu sa ovim zakonom dostavi obaveštenje o ugrožavanju ili povredi javnog interesa.“ Uzbunjivač će uživati zaštitu samo „ako dostavi obaveštenje koje se odnosi na radnju koja ima obeležje krivičnog dela za koje se može izreći kazna zatvora od najmanje tri godine,“ kao i o „radnji kojom se izaziva neposredna opasnost po život, zdravlje i bezbednost ljudi, opstanak biljnog i životinjskog sveta, životnu sredinu, kršenje osnovnih ljudskih prava i sloboda ili štetu velikih razmera.“\nMeđutim, model zakona je bio liberalniji. On nije ograničavao status uzbunjivača na bivše i sadašnje radnike, vlasnike privrednog društva i građane u postupku zapošljavanja ili pred organom vlasti, kako to čini Nacrt, već je predviđao da uzbunjivač može biti svaki građanin koji savesno i u skladu sa tim zakonom uputi obaveštenje o ugrožavanju javnog interesa. Takođe, uživanje zaštite nije bilo ograničeno na dostavljanje obaveštenja o određenim krivičnim delima i radnjama kao u Nacrtu.\nU Ministarstvu pravde kažu da su predložena rešenja u Nacrtu zakona podložna promenama, a da još uvek nema konkretnog stava o tome ko bi trebalo da ima status uzbunjivača. Bilo je to prilično očigledno i na nedavnoj javnoj raspravi u niškom Apelacionom sudu.\nSavetnica u Ministarstvu pravde Marijana Šarac tada je kazala da bi davanje statusa uzbunjivača svim građanima koji prijave korupciju ili ugrožavanje javnog interesa „obesmislilo institut uzbunjivača“. Ako ovaj zakon bude zaživeo, sledeći korak bi mogao biti proširenje kruga fizičkih lica koji mogu dobiti ovaj status, rekla je ona.\nMeđutim, Radomir Ilić, savetnik u istom ministarstvu, kazao je da već sada „ima prostora“ da se uveća krug fizičkih lica koja bi imala pravo da budu uzbunjivači. Prema njegovom mišljenju, Radna grupa Ministarstva trebalo bi da se bavi“ proširenjem koncepta uzbunjivača“.\n– Smatram, recimo, da je potrebno naći modus da članovi antikorupcijskih tela u Srbiji budu zaštićeni kao uzbunjivači. To nije neko nepremostivo pitanje već samo stvar zakonske formulacije – rekao je Ilić.\nTransparentnost Srbija je pak prošlog meseca ocenila da su mnoga rešenja iz Nacrta „korak unazad“ u odnosu na ona u modelu zakona i da svaki građanin koji ukaže na ugrožavanje javnog interesa treba da ima status uzbunjivača. Ova organizacija je iznela 17 „krupnih“ primedbi na rešenja u nacrtu.\nSavetnik u Ministarstvu pravde Radomir Ilić „priznaje“ da je donošenje ovakvog zakona prilično težak posao, pre svega zbog nepoverenja da Vlada i resorno ministarstvo mogu da ponude kvalitetan predlog. Prema nekim mišljenjima, proces donošenja zakona trebalo bi da vode nezavisna tela i nevladin sektor, jer „korupcija potiče od vlasti“.\n– Ipak, siguran sam da će Vlada, koja je zacrtala borbu protiv korupcije, uspeti da napravi savez sa građanima koji imaju hrabrosti da prijave korupciju – tvrdi Ilić.\nU Ministarstvu dodaju da zakoni o zaštiti uzbunjivača postoje uglavnom u anglosaksonskom pravu.\nO zloupotrebama u niškom zatvoru\n– Ukazala sam na desetak zloupotreba u niškom Kazneno-popravnom zavodu, gde radim, i „prošla“ suspenziju, saslušavanja, pritiske, podmetanja i pretnje. Obratila sam se policiji, tužilaštvu, bivšoj ministarki pravde – nigde želje da se istraže slučajevi. Uspela sam da dobijem zaštitu kao uzbunjivačica, ali moji saradnici nisu. Dobili su otkaze, premeštani su, izgubili su zdravlje – kaže Valentina Krstić, koordinatorka niškog LAF-a.\nKako uzbunjivače zaštititi od otkaza\nNiški LAF u obrazloženju predloga da „stalni članovi antikorupcijskih tela imaju status uzbunjivača dok im traje mandat i godinu dana po njegovom okončanju“ navodi da su oni u stalnom riziku da dođu pod udar svojih poslodavaca i drugih na čije zloupotrebe ukazuju. U njemu se podseća da aktuelna Nacionalna strategija za borbu protiv korupcije predviđa formiranje lokalnih antikorupcijskih tela u celoj Srbiji, a da institut zaštite od gubitka posla već godinama važi za sindikalne predstavnike.\nOstavka Ljiljane Smajlović – dokaz cenzorskog ambijenta\nBiro za društvena istraživanja poziva skupštinu...


Niška televizija » Tri dana pred izbore, Kameron i Miliband u ofanzivi\nObjavljeno 04.05.2015. 11:05\nLONDON – Tri dana uoči najneizvesnijih parlamentarnih izbora u Velikoj Britaniji, lideri dveju vodećih partija, premijer Dejvid Kameron na čelu konzervativaca i predvodnik opozicionih laburista Ed Miliband, poručuju glasačima da je vreme da se odluče, a u predizbornoj ofanzivi igraju na različite karte.\nDok se Konzervativna partija fokusira na smanjenje poreza, glavni adut Laburističke partije je sprečavanje privatizacije Nacionalne zdravstvene službe, prenosi danas Bi-Bi-Si.\nKameron je jutros putem društvenih mreža jasno i glasno poručio biračima da se Britanija suočava sa jednostavnim i neminovnim izborom.\n„Stabilnost i snažna vlada sa mnom, ili haos sa Edom Milibandom“, predočio je on Britancima, upozorivši da su rizici realni i prisutni jer, kako navodi, ako laburisti pobede uz pomoć Škotske nacionalne partije, doći će do zastoja u ekonomskom oporavku zemlje.\nŠkotska nacionalna partija će, predviđa Kameron, ucenjivati vladu svaki put kada se glasa u parlamentu tražeći veće pozajmice i više poreze kako bi se pokrili veći socijalni troškovi.\n„Alternativa je da u četvrtak glasate za konzervativce… Mi ćemo nastaviti sa dugoročnim ekonomskim planom u cilju obezbeđivanja stabilne vlade, snažne privrede i svetlije budućnosti. A u središtu našeg plana je smanjenje poreza za 30 miliona ljudi“, obećao je danas Kameron svojim sunarodnicima.\nIstovremeno, lider laburista Ed Miliband upozorava da torijevci žele veću privatizaciju, pri čemu je najugroženija, kako navodi, Nacionalna zdravstvena služba.\nOn će pozvati konzervativce da „iznesu na čistac“ planove o sudbini Nacionalne zdravstvene službe, tvrdeći da oni nameravaju da reorganizuju ovu službu i u nju uključe privatni sektor, navodi Bi-Bi-Si.\n„Znamo da bi pobeda Dejvida Kamerona u drugom krugu značila težnje ka većoj privatizaciji, još neispunjenih obećanja i veći broj ljudi koji duže čekaju na lečenje“, poručuje Miliband.\nKako pokazuju rezultati anketa, dva glavna takmaca na izborima koji će biti održani u četvrtak 7. maja, konzervativci i laburisti, stoje rame uz rame po podršci Britanaca – i jedni i drugi uživaju naklonost 33 odsto birača.\nAntievropski nastrojena Stranka za nezavisnost Velike Britanije (UKIP) uživa naklonost 15 odsto ispitanika, dok Kameronovi koalicioni partneri, liberalne demokrate, beleže podršku od devet odsto.\nPredstojeći izbori bi mogli da utiču i na ostanak Britanije u EU i, u perspektivi, na sudbinu same zemlje, odnosno ostanak Škotske u Britaniji.\nTanjug 04 Maj 2015 10:16\nStefan Roušeau/PA via AP\nSAD: U Baltimoru ukinut policijski čas\nBroj poginulih u Nepalu premašio 7.500


Olakšice u otplati kredita za fizička i pravna lica - Trebevic.net\nOlakšice u otplati kredita za fizička i pravna lica\nKomercijalne banke u BiH donijeće inicijalne mjere podrške u otplati kredita za građane i kompanije pogođene virusom korona, koje će trajati minimalno tokom perioda stanja nesreće, a dalje se mogu produžavati, ukoliko se vanredno stanje nastavi.\nZa pravna lica na raspolaganju će biti različite mjere određene u skladu sa individualnim potrebama klijenata, saopšteno je iz Udruženja banaka BiH.\n– Sve kompanije koje su direktno pogođene krizom, kao i one gdje je uticaj krize manji ili će naknadno nastati, imaće mogućnost podnošenja zahtjeva za neku od mjera olakšica. Realizaciju mjera banke će obavljati direktnom komunikacijom nadležnih bankarskih službenika, zaduženih za vođenje poslovnog odnosa sa klijentom – pravnim licem – navodi se u saopštenju.\nKada su u pitanju fizička lica, banke će obezbijediti privremeni moratorijum ili drugu posebnu mjeru na kreditne plasmane svim pojedincima koji su pogođeni nastalom situacijom – klijenti kojima su smanjenja primanja, ugrožena stabilnost primanja, te samim tim i kapacitet otplate kreditnog zaduženja.\nI za fizička i za pravna lica, mjere relaksacije će se odobravati po ubrzanoj proceduri, uz minimalnu dokumentaciju i uz maksimalne napore da se obezbijedi realizacija mjera i bez dolaska u banku.\nKonkretna uputstva biće dostupna na veb-stranicama banaka od 3. aprila, uključujući sve kanale komunikacije koji će se koristiti, telefon, mejl, SMS, viber i slično, kako bi se povećao kapacitet i brzina obrade.\nIz Udruženja navode da banke neće naplaćivati dodatne troškove u periodu mjera, kao ni naknade za modifikacije postojećih kredita.\n– Udruženje banaka je u intenzivnom kontaktu sa svim relevantnim institucijama u BiH, od kojih prikuplja podatke o privrednim granama i/ili pojedincima koji su pogođeni krizom, u namjeri da bankama članicama omogući koordinaciju neophodnih aktivnosti usljed novonastale situacije uzrokovane epidemijom – navodi se u saopštenju.\nIz Udruženja poručuju da će banke u BiH aktivno nastaviti pratiti situaciju, djelovati na najbolji mogući način u interesu svojih klijenata i pružiti im adekvatnu pomoć, kako bi zajednički premostili krizu izazvanu virusom korona.


GayEcho - Seks i zdravlje: HIV virus usmrtio 30 miliona ljudi\nHIV virus usmrtio 30 miliona ljudi\n29. 07. 2012. | Mondo\nTagovi: SAD HIV zdravlje nauka Mondo\nU Vašingtonu je upravo završena 19. Međunarodna konferencija o sidi uz nameru da se nastave istraživanja i vodi politika koja će zaustaviti tu epidemiju.\n"To je bila velika konferencija, čuli smo mnoge glasove za to da dođemo do prve generacije bez side", rekla je Fransoaz Bare-Sinusi, profesorka Instituta Paster u Parizu, i sudobitnica Nobelove nagrade za medicinu za otkriće virusa HIV.\nBare-Sinusi je ove nedelje pokrenula novu svetsku strategiju za sprečavanje side i postala nova predsednica Međunarodnog društva za sidu, organizatora konferencije.\n"Videli smo napredak u primeni naučnih sredstava", dodala je ona, pominjući pristup antiretrovirusnoj terapiji koji od prošle godine ima više od osam miliona inficiranih ljudi u siromašnim i srednje razvijenim zemljama sveta.\nAli, "moramo u naredne dve godine nastaviti da mobilišemo najveći mogući broj ljudi, nove talente, naučnike, aktiviste i političke lidere i vlasti", upozorila je Bare-Sinusi.\nPetodnevna konferencija je okupila 20.000 delegata iz oko 190 zemalja i oko 2.000 novinara i aktivista. Ta konferencija, koja se održava svake druge godine, je dala novi podsticaj za suzbijanje epidemije i da se dođe do generacije ljudi bez side.\nDržavni sekretar SAD Hilari Klinton ponovila je u ponedeljak u svom govoru, visoku posvećenost Sjedinjenih Država postizanju tog cilja.\n"Nećemo odustati, nećemo smanjiti napore i borićemo se da mobilišemo resurse neophodne da bi smo dostigli taj istorijski trenutak", rekla je Klinton.\nEpidemija je za 30 godina usmrtila 30 miliona ljudi i sada pogađa 35 miliona ljudi širom sveta, posebno u supsaharskoj Africi.\nSledeća konferencija će se održati od 20. do 25. jula 2014. u Melburnu, u Australiji.


Vučević: Još 40.000 paketa za penzionere, primaoce socijalne pomoći!Pored korone 271 manje zaposlenih nego prošle godine\nGradonačelnik Novog Sada ima dobre vesti za sugrađane\n21.05.2020. 19:21h 21.05.2020. 19:22h\n- Mora se razumeti i činjenica je da dva meseca veći deo privrede nije radio bio isključen sa neizvesnom sudbinom. Mere koje je preuzela vlada su pogodile metu, a cilj jeste da se očuva privreda, posebno iz privatnog sektora. U Novom Sadu 71 odsto zaposlenih radi u privatnom sektoru. Za ovih osam godina gotovo za 30.000 povećali smo broj zaposlenih. Mi smo april mesec završili sa 271 brojem manje zaposlenih nego prošle godine, a ukupno je 666 Novosađana izgubilo posao od ukupno 160. 000 koliko je zaposlenih u Novom Sadu - naglasio je Vučević, dodajući da su trenutno u pregovorima sa dve velike kompanije iz jednih od najrazvijenih zemalja sveta da investiraju u Novom Sadu.\nNovi Sad je možda u nekim segmentima imao i restriktivnije mere u odnosu na druge gradove. Ne možete biti zadovoljni kada je iko razboli ili premine, ali kakve su brojke bile u opticaju i kakav je scenario pretio da se razvije mogu da kažem da smo zadovoljni. Sačuvali smo grad i on je funkcionisao sve vreme, nismo odustali od ključnih investicija, nismo smanjivali bilo kakve dotacije, nismo ukinuli odluku od 1.januara da obdaništa budu besplatna. Naše gradsko saobraćano preduzeće je potpuno besplatno razvozilo naše zdravstvene radnike i Kliničkog centra Vojvodine i Instituta u Sremskoj Kamenici i Gerontološkog centra. Nismo kukali ni zapomagali,već radili.Tokom vanrednog stanja podeljeno je 30.000 paketa penzionerima sa nižim primanjima, a sada krećemo sa još 40.000 paketa za penzionere i primaoce socijalne pomoći i za sve koji su ostali bez posla - rekao je Vučević.\nPrvi čovek Novog Sada ističe da su tri ključna faktora što je epidemiološka situacija u Novom Sadu dobra što su građani u 99 odsto slučajeva bili disciplinovani, što je zdravstveni sistem dobro funkcionisao, ali što je priliv ljudi iz inostranstva bio manji odnosu na neke delove centralne Srbije. Vučević se osvrnuo i na projekat "Srbija 2025" za koji je rekao da je ključan jer će se tako znati šta treba da radi u narednih pet godina.


– Dejtonske institucije su Bosni i Hercegovini omogućile mir, ali nas to podsjeća da posao nije završen jer je važno osigurati da je sistem funkcionalan – izjavio je Matthew Palmer, zamjenik pomoćnika i specijalni izaslanik za zapadni Balkan državnog sekretara Sjedinjenih Američkih Država, u razgovoru sa novinarima iz regiona u organizaciji Balkan Insajdera.\n– Važno je da institucije koje su uspostavljene u Dejtonu osiguravaju usluge, a da politički okvir bude takav da omogući BiH da se kreće naprijed na evropskom putu – rekao je Palmer te dodao da svi ljudi u BiH, bez obzira na etnički identitet, žele da budu Evropljani sa evropskom perspektivom i evropskom budućnosti.\n– Svi ljudi u BiH žele da budu u mogućnosti da imaju porodice, da edukuju djecu, da osiguraju životne uslove i žive u miru, stabilnosti i prosperitetu. Žele sve one stvari što svako od nas želi – naglasio je Palmer.\nPrema njegovim riječima, Dejtonski sporazum omogućio te stvari, ali da je potrebno ojačati institucije u Bosni i Hercegovini, naglasivši da sistem mora omogućiti BiH da ispuni sve preduslove da bi mogla da se priključi Evropskoj uniji. Palmer ističe da SAD i EU žele biti partneri u tom procesu.\nPozdravio je mostarski sporazum, koji je nazvao značajnim događajem jer će, kako je rekao, omogućiti održavanje izbora u toj lokalnoj zajednici nakon 12 godina.\nNa pitanje kako komentariše izjavu člana Predsjedništva BiH Milorada Dodika o tome da pitanje Kosova treba povezati sa Republikom Srpskom, Palmer je rekao da je važno da se Srbija i Kosovo fokusiraju na postizanje sporazuma koji bi u idealnom slučaju doveo do međusobnog priznanja, a da je sve ostalo nepotrebno odvlačenje pažnje od dogovora.\nPalmer je izjavio da su SAD savjetovale opoziciji u Srbiji da učestvuje na izborima kako bi građani imali mogućnost da biraju, ali je dodao da je stav opozicije bio da nema dovoljno uslova za fer i poštene izbore. On je izrazio zabrinutost nedostatkom sloboda u Srbiji i pozvao na otvaranje medija, a posebno javnog servisa.\nNa pitanje o ruskom utjecaju u regionu i širenju dezinformacija, Palmer rekao je da će SAD uvijek ukazati da postoje takve tendencije, ako primijete, te je podvukao da je Amerika uz Evropsku uniju partner cijelom regionu za evropske integracije, prenosi Avaz.\nBiHDejtonski sporazumMatthew PalmerSAD\nDa li je eksplozija u Bejrutu bila nesretan slučaj ili nešto drugo?\nPogledajte divljačku vožnju na sarajevskom parkingu


Evropska unija i Srbija partneri u podršci inovacijama - EU Delegacija u Srbiji\n„Inovacije su ključ za svaku državu kako bi se izborila sa izazovima koje donosi budućnost, ali je istovremeno i prilika da se ideje pretvore u projekte koji će se razvijati. Fond za inovacioni delatnost je ključni instrument Srbije da se izbori sa izazovima koje inovacije donose sa sobom“, kaže šef Delegacije EU u Srbiji, ambasador Sem Fabrici.\n„Mala i srednja preduzeća čine okosnicu svake ekonomije i nosioci su 90 odsto privredne aktivnosti u svakoj državi. Ona predstavljaju ključni faktor ekonomskog rasta i stvaranja novih radnih mesta. Vlada Republike Srbije želi da, uz podršku Fonda za inovacionu delatnost, podstiče rast i razvoj malih i srednjih preduzeća, kroz implementiranje novih tehnoloških rešenja i kreativnih ideja“, kaže ministar bez portfelja zadužen za inovacije i tehnološki razvoj Nenad Popović.\n„Mala privreda i akademski sektor u Fondu imaju partnera za razvoj svojih inovacija. Fond pruža finansijsku podršku sa ciljem razvoja inovativosti i konkurentnosti naše privrede. Naravno, jaka potpora od strane Vlade, pre svega Ministarstva prosvete, nauke i tehnoloskog razvoja i od strane Evropske unije, danas nam je omogućila da javnosti predstavimo nove inovacije“, kaže direktor Fonda Ivan Rakonjac


Crnogorska policija povodom najave litija: Nećemo dozvoliti okupljanja - Sputnjik Srbija\n12:39 10.06.2020 (osveženo 13:02 10.06.2020) Preuzmite kraći link\nKako se ističe u saopštenju, policija neće obezbeđivati javna okupljanja koja nisu prijavljena u zakonom utvrđenoj proceduri.\n„Pozivam građane da poštujemo dosadašnje ostvarene rezultate postignute uz velika odricanja društvene zajednice, što nam stvara dodatnu obavezu da odgovornim ponašanjem sačuvamo zdravlje svakog pojedinca. Verujem da je organizator javnih okupljanja svestan činjenice da je u ovom trenutku očuvanje zdravlja građana prioritet i da bi ova okupljanja podsticala tenzije i doprinela stvaranju uznemirenja javnosti. Podsećam javnost da se u samo jednom klasteru sa litije virusom korona inficiralo oko 70 osoba, što nam govori da su javna okupljanja i dalje realna pretnja i rizik po zdravlje građana“, poručio je Veljović.\nLitije u Crnoj Gori, Crna Gora


Blistala je naša korektorka Tijana Bošković i apsolutno zasluženo je proglašena za MVP-ja na ovom jubilarnom, 30. EP za odbojkašice. Nagradu joj je predao Aleksandar Boričić, predsednik CEV.\nPored nje, u idealnom timu se našle i Brankica Mihajlović na poziciji primača, dok je jedna od dva najbolja blokera Stefana Veljković.\nZoran Gajić, predsednik OSS, čiji je "Blic" medijski sponzor, zajedno sa Renatom Arenom, prvim potpredsednikom CEV, predao je zlatne medalje odbojkašicama Srbije.\nPored naše tri gracije, u najboljem timu su se našle Ana Baus (primač, Holandija), Eda Erdem (bloker, Turska), Laura Dajekma (dizač, Holandija), Loneke Slujets (korektor, Holandija) i libero Valerija Mamadova (Azerbejdžan).


FSS će pomoći izgradnju reflektora na Gradskom stadionu u Užicu sa 130.000 evra\nPredsednik FSS Tomislav Karadžić posetio je Užičane i postavio kamen temeljac za nosače reflektora koji će obasjati Begluk. On je ovom priliko uručio sijalice koje će biti ugrađene u reflektore i obavezao se da će FSS pomoći njihovu izgradnju sa 130.000 evra. Fudbaleri iz Užica, mogućnost da igraju utakmice u noćnom terminu imaće od 14. septembra, kada će na svom stadionu ugostiti Partizan u 5. kolu Jelen super lige Srbije.\n- Ovaj stadion je sagrađen uz podršku Fudbalskog saveza Srbije, Ministarstva omladine i sporta i grada Užica. Imajući u vidu probleme oko finansiranja, mi smo preuzeli ulogu da budemo investitori. Kada se završi investiranje, stadion će biti u sklopu grada. To smo uradili da bi pomogli, jer je ovo Gradski stadion. Uz podršku prisutnih, sam uspeo da „zakoračim“, i pored svih problema oko finansiranja, oni će pomoći izgradnju reflektora, a mi ćemo u saradnji sa njima definisati i rešiti pitanja vezane za izgradnju. Najvažnije je da će danas biti postavljen kamen temeljac, radovi će uskoro početi i učinićemoi sve kako bi ispoštovali rok. Istakao bih da ćemo igrati protiv Partizana prvu utakmicu pod reflektorima – rekao je Subotić.\nOno što treba napomenuti, a smatram da se to vidi, da nijedan grad, niti jedan fudbalski deo Srbije nije imao takav razvojni put u kratkom periodu kao što je Užice. Pamtim početak fuzije Užica i Sevojna i odluke ljudi koji su često bili osporavani zbog emocija koje su bile vezane za Sevojno, odnosno Slobodu. Međutim, kada ljudi odluče da sarađuju uvek pronađu rešenje. Moram da kažem da ni jedna investicija u ovom kraju nije izazvala toliku pažnju, koliko mladi obraćaju pažnju i vreme provode uz svoj klub. Mi smo bili sagovornici da se deo društvenih sredstava okrene fudbalu, naznačili smo ovaj grad kao jedan od bitnijih centara u Srbiji, i smatram da je za jedno kratko vreme urađeno dosta toga. Ovaj stadion je minule sezone imao rekordnu posvećenost. Ni jednoj ekipi nije bilo lako da igraju na ovom terenu i sa sigurnošću razmišljaju o pobedi. Oduvek je ovde vladao rivalitet među ekipama, i imali smo priliku da se uverimo da su utakmice na ovom terenu gubili veliki klubovi. Naradno da treba uvek naglasiti da je gospodin Subotić sa svojim saradnicima, trener ekipe i igrači, pokazali koliko poseduju znanja i vrednosti. Moram da dodam da je mnogo toga urađeno ali da još treba da se radi. Napravili smo veliki korak što se tiče izgradnje reflektora. Radićemo sve kako bi svečana opremijera mogla da se održi u dogovorenom vremenskom intervalu. – jasan je bio predsednik FSS Tomislav Karadžić.


Telenor svečano otvorio poslovnu zgradu\nO TELENORU NOVOSTI NOVOSTI I SAOPSTENJA TELENOR SVEČANO OTVORIO POSLOVNU ZGRADU\nGodišnjica rada u Srbiji obeležena puštanjem u rad jedinstvenog Telenorovog operativnog i Ekspo centra\n11. oktobar 2007. – Kompanija Telenor danas je svečano otvorila poslovnu zgradu u Novom Beogradu i predstavila jedinstveni, kontrolni operativni i Expo centar. Jon Fredrik Baksos, generalni direktor Telenor Grupe i Jan Edvard Tigesen, direktor Telenor grupe za centralnu i istočnu Evropu, pustili su u rad ova dva centra, čija je osnovna uloga unapređenje kvaliteta komunikacije sa korisnicima i javnošću.\nTelenorov operativni centar, jedini u našoj zemlji, kontroliše rad svih elemenata mreže i usluga, objedinjuje znanje stručnjaka za IT i stručnjaka za GSM/3G i transportnu mrežu, te omogućava potpunu operativnu kontrolu mreže i servisa iz jednog centra, brzo reagovanje i rešavanje problema.\nExpo centar, koji se nalazi u prizemlju Telenorove zgrade zauzima prostor od preko 1000 kvadratnih metara, uz moderan dizajn i savremenu opremu zaposlenima i poslovnim saradnicima pruža prijatno radno okruženje za održavanje poslovnih sastanaka, izlaganje grupnih i individualnih projekata, promotivnih i konferencija za novinare, seminara, edukativnih radionica i drugih velikih događaja.\n„Ponosan sam danas na sve zaposlene u Telenoru što smo za samo godinu dana našeg prisustva u Srbiji stabilizovali kompaniju i postali pokretačka snaga u oblasti mobilne telefonije. Trudimo se da uvek nudimo kreativna, inovativna i jednostavna rešenja za naše korisnike, kao što to radimo svuda u svetu. Tržište telekomunikacija u Srbiji se ubrzano razvija, postaje sve zahtevnije, a time i izazovnije. Zato i nastojimo da uvek budemo korak ispred, što smo učinili danas otvaranjem Kontrolnog operativnog i Expo centra“, rekao je Stajn Erik Velan, generalni direktor Telenora u Srbiji.\nKristina Pavlović, Account Manager, McCann Erickson Public Relations, tel.: , e-mail: kristina.pavlovic@mccannpr.co.yu\nMarija Malinović, Account Assistant, McCann Erickson Public Relations, tel.: +381 63 52 99 66, e-mail: marija.malinovic@mccannpr.co.yu


Potpisani sporazumi za finansiranje prevoza za učenike sa poteškoćama u kretanju i njihove pratioce\n22-03-2017 13:28:57 by Press\nOpćina Novi Grad Sarajevo, kao i prethodnih godina, i ove će godine finansirati prevoz za učenike sa posebnim obrazovnim potrebama i poteškoćama u kretanju i njihove pratioce. Tim povodom u zgradi Općine potpisani su sporazumi za finansiranje prevoza učenika s područja općine Novi Grad koji pohađaju pet specijaliziranih javnih ustanova.\nSporazumi su potpisani sa predstavnicima Centra za slijepu i slabovidnu djecu i omladinu, Zavoda za specijalno obrazovanje i odgoj djece "Mjedenica", Centra za odgoj, obrazovanje i rehabilitaciju "Vladimir Nazor", Škole za srednje stručno obrazovanje i radno osposobljavanje i Centra za slušnu i govornu rehabilitaciju i njihovi pratioci.\n„Općina Novi Grad Sarajevo kontinuirano finansira prijevoz učenika sa posebnim obrazovnim potrebama i poteškoćama u kretanju i njihovih pratioca. To je jedan od načina da im pomognemo u svakodnevnom kretanju do škole i nazad. Za tu namjenu iz Općinskog budžeta izdvojeno je 70.000 konvertibilnih maraka“, kazao je načelnik Općine Novi Grad Semir Efendić, napominjući da će ova lokalna zajednica i ubuduće nastojati da pomaže ovu djecu u skladu sa svojim mogućnostima.\nDirektor Centra „Vladimir Nazor“ Zulfo Ahmetović istakao značaj podrške koju ova lokalna zajednica pruža učenicima koji pohađaju odgojno-obrazovne centre.\n„To nam puno znači obzirom da je ovo važan segment pomoći učenicima sa otežanim kretanjem koji u većini slučajeva ne mogu koristiti javni prevoz i zato je važna podrška lokalne zajednice iz koje dolaze, kako bi mogli na vrijeme pohađati nastavni proces, ali i podrška roditelju kao pratiocu. Novi Grad kao najmnogoljudnija Općina u Kantonu Sarajevo zaista je pozitivan primjer kako jedna lokalna zajednica potpomaže stanovnike koji su usmjereni na veću podršku, kao što su djeca sa otežanim kretanjem, te učenici sa razvojnim teškoćama“, izjavio je Ahmetović.\nDodao je da će se u saradnji sa Općinom Novi Grad u naredom periodu nastojati iznaći još bolja sistemska rješenja prevoza djece, kako bi se roditelji oslobodili od obaveze dovođenja i odvođenja djece nakon nastavnog procesa.


U Centru za umetničku igru "Srna" počela nova plesna sezona – GEM info\nU Centru za umetničku igru „Srna“ počela nova plesna sezona\n12/09/2019 13/09/2019 Redakcija 0 Comments\nU Centru za umetničku igru „Srna“ nova plesna sezona počela je 2. septembra a do sada su održana tri časa. Male balerine očekuje učešće na 31. Festivalu humora za decu. One će 17. septembra zajedno sa svojim koreografima ispred lazarevačke biblioteke predstaviti svoju školu i prikazati jednu novu koreografiju koja je već uvežbana. Centar za umetničku igru „Srna“ uskoro očekuje učešće na nekoliko festivala među kojima su oni u Valjevu i Zlatiboru.\nPlesna sezona u „Srni“ počela je 2. septembra, kad i školska godina i male balerine već su imale tri uspešna časa sa svojim koreografima. One će se predstaviti sa jednom novom koreografijom već na ovogodišnjem Festivalu humora za decu. Svi posetioci tada će imati priliku da se upoznaju detaljnije sa prvim plesnim koracima i vrstama plesa koji se uče.\nIako je tek počela plesna sezona, balerine će vredno raditi i vežbati nove plesne tačke, kako bi se na najbolji način predstavile publici u Valjevu i na Zlatiboru. Pored ova dva festivala, „Srne“ će po tradiciji Lazarevčane obradovati godišnjim koncertom a u planu je i put u inostranstvo.\nU Centru za umetničku igru „Srna“ trenutno ide više od 60 devojčica a upis za nove članice je u toku. Najviše se javljaju devojčice uzrasta od 4 do 5 godina, kažu koreografi i dodaju da mogu biti primljeni novi članovi do 18 godina. Balerine godinama unazad sa mnogih festivala vraćaju se sa osvojenim medaljama i peharima a s obzirom na njihovu volju i upornost a uz kvalitetne koreografe koji sa njima rade, sigurni smo da će se trend osvajanja najsjajnijih odličja nastaviti i tokom ove plesne sezone.\nŠeruj post "U Centru za umetničku igru „Srna“ počela nova plesna sezona"\n← Zbog transporta rudarske opreme EPS-ovog ogranka RB „Kolubara“obustava saobraćaja i isključenja električne energije od 14. do 18. septembra\nMinistar Branko Ružić otvorio šalter Jedinstveno upravno mesto →


Najvažniji projekat za Srem i Mačvu | M novine Sremski informativni portal\nM novine Sremski informativni portal > Društvo > Najvažniji projekat za Srem i Mačvu\nMinistar građevinarstva, saobraćaja i infrastrukture Tomislav Momirović i direktor Koridora Srbije Aleksandar Antić su 1. maja obišli radove kod Hrtkovaca na izgradnji auto – puta Ruma – Šabac. Oni su ove radove obišli u pratnji predsednice rumske Opštine Aleksandre Ćirić, gradonačelnika Šapca i Loznice Aleksandra Pajića i Vidoja Petrovića, kao i Perice Gakovića, načelnika Sremskog okruga.\nTomislav Momirović je istakao da je ovo svakako najvažniji infrastrukturni projekat za Srem, Mačvu i zapadnu Srbiju, čije će otvaranje u septembru 2023. godine dovesti do novih fabrika, novih investicija i tako će se podići ekonomski standard građana u ovim delovima zemlje. Pre nekoliko meseci započeli su i radovi na brzoj saobraćajnici od Loznice ka Šapcu, a tu je rok za završetak radova septembar 2024. godine.\n– Tek tada možemo da kažemo da zapadna Srbija, Srem i Mačva imaju najkvalitetniju infrastrukturu kakvu imaju zemlje u zapadnoj Evropi. Mi danas gradimo 10 auto – puteva i brzih saobraćajnica, menjamo raniju infrastrkturu zemlje. U trenutku kada imamo rat na istoku Evrope, mi se fokusiramo na ekonomski rast i razvoj i čuvamo nacionalno dostojanstvo – rekao je ministar Momirović.\nOn je pohvalio i kompaniju „AzVirt“, izvođača radova, kao jednu ozbiljnu i pouzdanu kompaniju.\n– Uveren sam da samo timskim radom možemo da ostvarimo politiku Aleksandra Vučića, izgradimo i ovaj koridor i omogućimo sprovođenje plana „Srbija 2020 – 2025“. Da prosečna plata u našoj zemlji bude 1.000 evra, a prosečna penzija oko 500 evra, uprkos svim izazovima koji stoje pred nama – poručio je Tomislav Momirović.\nAleksandar Antić, direktor Koridora Srbije, čestitao je svim radnicima prvomajske praznike.\n– Ljudi koji rade u oblasti građevinarstva imaju dobre i bezbedne uslove rada. Mi imamo danas više od 120.000 ljudi koji rade u građevinarstvu na ogromnom broju projekata, jer je Srbija jedno veliko gradilište. Prosečna plata u građevinarstvu je povećana u proteklih godinu i po dana za 15 procenata – ukazao je Aleksandar Antić.\nOn je dodao da se radovi na ovom projektu dobro odvijaju i da je trenutno angažovano oko 450 ljudi sa više od 150 jedinica mehanizacije. Ključni radovi su na mostu kod Šapca, kojima se posvećuje najveća pažnja.\n– Do sada su radovi na mostu realizovani sa preko 70 procenata, intenzivno radimo na deonici auto – puta od Šapca prema Rumi. U ovom trenutku se radovi izvode na delu trake u dužini 12 kilometara. Stepen realizacije zemljanih radova od Rume ka Šapcu je oko 30 procenata – rekao je Antić.\nOn je podsetio da su pre nekoliko meseci počeli radove na brzoj saobraćajnici Šabac – Loznica i da je do sada i tu dosta urađeno.\n– Imamo građevinske dozvole za zemljane radove na teritoriji cele lozničke opštine. Obezbeđene su potrebne količine materijala za izgradnju nasipa i do sada smo ugradili oko 65.000 kubnih metara nasipa, a očekujem da ćemo tokom maja još intenzivirati radove – informisao je Aleksandar Antić.\nIzgradnja Autoputa Ruma – Šabac i brze saobraćajnice Šabac – Loznica ima viušestruk značaj ne samo za rumsku opštinu nego za čitav Srem.\n– Ovaj značajan projekat će doprineti povezivanju čitavog Srema sa Mačvom i zapadnom Srbijom, ali i regionalnom povezivanju, pre svega sa Bosnom i Hercegovinom. Izgradnja moderne saobraćajnice na teritoriji rumske opštine rasteretiće tri sela od prekomernog saobraćaja. To su Hrtkovci, Platičevo i Klenak, tako što će kod Hrtkovaca, odnosno iza Hrtkovaca biti izgrađen nadvožnjak sa petljom, a iza Klenka prema Šapcu biće izgrađen most. Tako da i Platičevo i Klenak ostaju rasterećeni od prekomernog saobraćaja – istakla je Aleksandra Ćirić, predsednica rumske Opštine.\nOna je dodala da se tako omogućuje bolji i kvalitetniji saobraćaj kroz ovaj deo Srbije, a samom izgradnjom će se doprineti boljem razvoju ne samo opštine Rume, nego i susednih opština.\nNaravno, izgradnja auto – puta i brze saobraćajnice znače puno i za Šabac jer se već vidi veća zainteresovanost investitora za severozapadnu industrijsku zonu u blizini mosta. To će značiti i razvoj privrede i otvaranje novih radnih mesta, dok će se iz Šapca do Beograda i Novog Sada putovati četrdesetak minuta.\nVidoje Petrović, gradonačelnik Loznice, istakao je značaj ove putne infrastrukture i za loznički kraj – privredni razvoj, nove investicije, ali i ostanak mladih u Podrinju.


EPS: Prijavite ako nemate da platite struju! - Smedia\nEPS: Prijavite ako nemate da platite struju!\n21.04.2017 | 14:14\nEPS pozvao socijalno ugrožene da se prijave za besplatne kilovat-sate\nPovodom nedavne tragedije u kojoj je od strujnog udara nastradalo dvoje članova pordice u selu Glogovac Eletroprivreda Srbije izdala je saopštenje u kome zaposleni u Elektroprivredi Srbije saosećaju sa porodicom nastradalih.\n"Tragičan događaj u kojem su poginuli majka i sin na najteži način pokazuje koliko je opasno neovlašćeno priključenje i korišćenje električne energije", ocenjuje u saopštenju EPS.\nTim povodom EPS podseća sve socijalno ugrožene građane da imaju mogućnost da besplatno dobiju određenu količinu električne energije na osnovu Uredbe o energetski ugroženom kupcu, koju je donela Vlada Srbije. Potrebno je da se prijave službi socijalne...


Autobus Novi Sad - Nei Pori od / Red vožnje i online prodaja karata.\nNaslovna > autobuske-karte > autobus-novi-sad-nei-pori >\nAutobus Novi Sad - Nei Pori\nAutobuske karte za Novi Sad Nei Pori kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Novi Sad - Nei Pori\nPutovanje autobusom na relaciji Novi Sad - Nei Pori\nNovi Sad - Nei Pori se nalaze na udaljenosti od 792 km.\nPutovanje na ovoj relaciji traje u proseku do 08:22h, u zavisnosti od prevoznika, vrste autobusa i saobraćajnih uslova.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Nei Pori. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Češka: Broje se glasovi, Zeman vodi - Sputnjik Srbija\n22:40 09 Avgust 2020\nČeška: Broje se glasovi, Zeman vodi\n16:22 13.01.2018 Preuzmite kraći link\nČeški predsednik Miloš Zeman vodi u prvom krugu predsedničkih izbora sa 44,2 odsto glasova, javila je danas agencija Rojters, pozivajući se na prebrojane rezultate glasanja na 10,6 odsto izbornih jedinica.\nNa drugom mestu je Jirži Drahoš, prozapadni akademik, sa 24,2 odsto, daleko ispred sedam preostalih predsedničkih kandidata.\nUkoliko neki kandidat ne osvoji više do 50 odsto glasova u prvom krugu, kandidati sa najviše glasova idu u drugi krug, koji je planiran za 26. i 27. januar, navodi Rojters.\nAnkete uoči izbora su pokazale da je favorit na izborima Zeman (73), ali da su male šanse da u prvom krugu premaši 50 odsto glasova, kao i da će se u drugom krugu suočiti sa mogućim snažnim protivnikom.\nNjegov najozbiljniji protivnik je Drahoš (68), bivši šef Češke akademije nauka, koji se zalaže za veću i dublju integraciju u Evropsku uniju „prve brzine“.\nBritanska agencija ukazuje na to da je Zeman poznat po oštroj kritici imigracije iz muslimanskih zemalja, povezujući ih sa bezbednosnim pretnjama, a njegov reizbor oslikao bi evroskeptični stav većine Čeha i javno neprihvatanje migranata i izbeglica.\nZeman: EU je kukavica\nOn je, kako se navodi, za vreme svog predsedničkog mandata jačao odnose sa istočnim zemljama, poput Kine i Rusije, a zapostavio odnose sa zapadnim saveznicima.\nKako je agencija ranije izvestila, češki premijer Andrej Babiš podržaće aktuelnog predsednika na predsedničkim izborima.\nPrema njegovim rečima, Zeman je „čovek koji se bori za nacionalne interese i ne boji se da svoj stav iskaže u Briselu“.\nIako je funkcija predsednika više ceremonijalna, šef države ima važnu ulogu u tome ko formira vladu, a kako se navodi, podrška Babiša Zemanu bila je očekivana jer je i Zeman podržao njega kada je formirao vladu.\nglasovi, Češka, izbori\n09/08 22:20 „Primamljive mete“: Amerikanci nemaju čime da zaštite svoje satelite\n09/08 22:01 Kako je SSSR pomogao angloameričkim saveznicima da pobede Japan 1945.\n09/08 21:54 Srbima niko ništa nije dao, Bosna previše dobila Dejtonom


Mere, predlozi i inicijative Privredne Komore Srbije pokrenute u vreme krize: Očuvana kičma ekonomije | Novosti.RS\nsubota, 30. 05. 2020. u 17:00\nTOKOM vanrednog stanja bio je potpuno onemogućen rad značajnog dela uslužne delatnosti, turizma, ugostiteljstva, putničkog saobraćaja, a zbog nedostatka proizvodnih komponenti iz uvoza i smanjene eksterne tražnje usporena je aktivnost prerađivačke industrije. Sve su to posledice restriktivnih mera da bi se sprečilo širenje virusa korona. Uprkos svemu tome, posle krize ostali su očuvani ekonomska baza, zaposlenost i likvidnosti privrede, sa posebnom koncentracijom na "mali biznis".\nDa su tome doprinele inicijative Privredne komore Srbije, program ekonomskih mera koji je usvojila Vlada Republike Srbije, uključujući i mere Narodne banke Srbije smatra Mihailo Vesović, direktor Sektora za strateške analize, usluge i internacionalizaciju PKS. Kako dodaje, PKS je bila značajan član "Kriznog štaba za otklanjanje nastalih i sprečavanje mogućih štetnih posledica zarazne bolesti kovid 19 po privredu", a u Program ekonomskih mera podrške zahvaljaujući PKS, inkorporirani su upravo mnogi predlozi privrednika.\nDalji oporavak privrede Srbije će, međutim, kako Vesović kaže, u velikoj meri zavisiti od ekonomske situacije u zemljama ključnim ekonomskim partnerima, odnosno brzine otvaranja privrede, kao i mogućnosti drugog talasa epidemije.\n- Privreda Srbije, kao deo međunarodnog tržišta i lanca snabdevanja, prvi talas krize relativno je dobro podnela. Pored toga što je sredinom marta uvedeno vanredno stanje, čime je jedan deo privrede privremeno obustavio ili značajno smanjio poslovnu aktivnost, makroekonomski pokazatelji ostali su relativno solidni - objašnjava Vesović.\n- Tokom vanrednog stanja pomno smo pratili sve promene, probleme, situacije, pitanja sa kojima su se suočavala registrovana privredna društva, članovi Privredne komore Srbije.\nKako Vesović kaže, PKS je u dnevnoj komunikaciji sa privrednim društvima, a partnerski odnos je posebno intenziviran u periodu vanrednog stanja da bi se održala funkcionalnost privrede.\n- Od suštinskog značaja za efikasno upravljanje kriznom situacijom u privredi je bila izuzetno dobra saradnja sa vladom, resornim ministarstvima i državnim agencijama - kaže naš sagovornik. - Formiran je Krizni štab, a deo njegovih nadležnosti nastavljen je kroz rad Saveta za koordinaciju aktivnosti i mera za rast bruto domaćeg proizvoda, kojim predsedava predsednik Vlade.\nNa samom početku krize, PKS je bila fokusirana na uspostavljanje sistema informisanja, kako bi privrednici imali precizne i pouzdane informacije o razvoju situacije u zemlji i kako da se ponašaju.\n- Osnovali smo Kovid 19 info-servis za privredu - objašnjava Vesović. - Uspostavljen je sa ciljem informisanja o ključnim pitanjima, odlukama, merama i preporukama i njihovom uticaju na pojedine sektore privrede. Praćena je situacija u zemljama glavnim spoljnotrgovinskim partnerima, stanje na graničnim prelazima, zabrane na snazi, ograničenja koja su zemlje uvele. Kompanijama je preporučen kodeks ponašanja, mere za sprečavanje širenja zaraze. Kroz poslovne asocijacije, udruženja PKS i mrežu regionalnih privrednih komora, radilo se na stabilizaciji lanca snabdevanja, pre svega u apotekama, maloprodaji i logističkim centrima. Od ključnog značaja bilo je održavanje transporta i funkcionisanje graničnih prelaza kako bi roba mogla da se uvozi i izvozi.\n- Veliki broj privrednih inicijativa i predloga privrednika pripremili smo i prosledili nosiocima ekonomske politike - kaže naš sagovornik. - Mnogi od tih predloga su inkorporirani u Program ekonomskih mera podrške koji je vlada usvojila i koji se trenutno primenjuje. Takođe, PKS je u pregovorima za donošenje dodatnih mera podrške za najugroženije sektore - turizam, ugostiteljstvo i putnički saobraćaj.\nPrivreda je uz podršku PKS pokrenula 63 inicijative za donošenje, izmenu odluka i mera u vezi sa poslovanjem u uslovima pandemije, od čega je prihvaćeno 42. Njihov cilj je ubrzanje prometa robe, očuvanje trgovinskih tokova, obezbeđivanje redovnog snabdevanja stanovništva, ograničavanje cena osnovnih životnih namirnica, povećanje kapaciteta proizvodnje dezinfekcionih i sredstava za ličnu higijenu, ali i omogućavanje izvoza robe spremne za izvoz.\n- Posebno se ističe saradnja privrednih komora u regionu, u okviru Komorskog investicionog foruma - kaže Vesović. - Najznačajnija inicijativa se odnosi na uspostavljanje "zelenih koridora" za prioritetan prekogranični transport robe od primarnog značaja u regionu CEFTA. Lista proizvoda definisana je u saradnji sa ministarstvima nadležnim za trgovinu.\nStručnjaci PKS pomažu našim privrednicima prilikom upućivanja radnika u inostranstvo. Informišu ih o neophodnoj dokumentaciji, ili uslovima prolaska kroz zemlje u tranzitu. U okviru ekonomskih odnosa sa inostranstvom posebno se ističe značaj predstavništava PKS u zemljama glavnim spoljnotrgovinskim partnerima Srbije.\nPo rečima našeg sagovorika, nakon okončanja vanrednog stanja, nastavljeno je, istom dinamikom sa pružanjem odgovora i informacija privredi. A ona teži potpunoj normalizaciji poslovanja uz poštovanje odluka i mera koje su još na snazi, a odnose se na zaštitu, zdravlja i bezbednost na radu, pre svega.\nPKS Privredna komora Srbije Narodna banka Srbije NBS Mihailo Vesović\nsubota, 27. 06. 2020. u 16:00


Foto: Twitter/NOC Kosovo / Promo\nProtivnice naših igračica krenule su put Beograda sa velikim obezbeđenjem, sudeći po fotografijama koje je objavila "Koha".\nOvaj medij prenosi i da su se u autobusu kosovske selekcije našla i tri srpska policajca, te će i oni voditi računa o bezbednosti rukometašica ove neprizantne države.\nPodsetimo, bilo je planirano da se turnir održi u Kragujevcu, ali je premešten u Kovilovo zbog bezbedonosnih uslova. Takođe, neće biti intoniranja himne, niti isticanja nacionalnih simbola, dok neće biti dozvoljeno prisustvo medijima i navijačima.\nU kvalifikacionoj grupi 5 učestvovaće još Norveška i Slovačka, sa kojima će Srbija odmeriti snage u subotu i nedelju. Na planetarni šampionat plasman će obezbediti pobednici grupa.


Promocija inovativnog sistema za unapređenje znanja i veština | Portal Moj Bečej - Bečejske opštine iz ugla građana!\nPromocija inovativnog sistema za unapređenje znanja i veština\nUto mar 8\nNovosadski Edukativni centar za obuku u profesionalnim i radnim veštinama, čiji je osnivač Pokrajinska vlada, promovisao je u Bečeju jedinstvenu uslugu u Srbiji, program besplatne obuke za nezaposlena lica.\n-Koristimo mrežu Naconalne službe za zapošljavanje i zato smo u njihovim prostorijama, a sredstva za realizaciju inovativnog sistema za unapređenje znanja i veština po imenu „Znanje svima“ su isključivo iz Pokrajinske vlade, naglašava direktor Edukativnog centra Budislav Medurić. Naš cilj je da pomognemo u smanjenju nezaposlenosti na teritoriji AP Vojvodine. Specifični smo po tome da brže reagujemo na potrebe i zahteve trižišta radne snage u odnosu na formalni sistem obrazovanja. Bavimo se i podizanjem kompentencija zaposlenih lica u cilju dokvalifikacije ili prekvalifikacije izazvanih tehnološkim ili organizacionim promenama kod poslodavca. Koristimo iskustva edukativnih sistema Austije i Mađarske, koji su umreženi u sistem EU, gde oko 40 odsto radne snage prolazi u životu kroz ovaj vid obrazovanja.\nCiljna grupa su nezaposlena lica sa posebnim akcentom na pripadnike teško zapošljivih grupa – Romi, izbeglice i interno naseljana lica, osobe s invaliditetom, ruralno stanovništvo, posebno žene i mladi od 15 do 24 godine, ali i starija lica sa 50 do 64 godine.\nEdukativni centar raspolaže sa dve učionice u kojima je 40 računara konektovanih na internet, ima pet multifunkcionalnih kabineta, savremeno opremljenu kuhinju za praktičan rad, poseduje salon za obuku i negu lepote i prostor za praktične obuke iz oblasti građevine i obrade metala. Ono što je posebno privlačno u čitavom programu za polaznike koji nisu iz Novog Sada, Edukativni centar raspolaže sa smeštajnim kapacitetom od 43 ležaja, koji je besplatan u vreme trajanja obuke.\nObuke se vrše u samom Edukativnom centru u Novom Sadu, koji je suosnivač jednog manjeg centra u Zrenjaninu i postoji ispostava u Subotici. Postoje obuke kod poslodavca, a razvijaju i pilot projekat – obuku na daljinu putem interneta.\n-Vrlo smo elastični i čim se pojavi potreba, mogućnost i interes, pokušavamo da otvorimo novi program kako bi se zadovoljili zahtevi tržišta rada. Pojavila se potreba za obuku pčelara, koje nema nigde u formalnom obrazovanju, i mi ćemo oformiti takvu grupu. Kod nas su prisutne obuke iz oblasti biznisa i poslovanja, građevinarstva, informatike, nege lica i tela, obrade metala, poljoprivrede, starih zanata, stranih jezika, konkretno engleskog i nemačkog, ugostiteljstva i turizma… Dobar je kvalitet obuke, koje traju od 40 do 360 časova, a zapažen je procenat zapošljavanja po završetku obuke, dodao je Budislav Medurić.\nAktivna je u bečejskoj promociji bila i Biljana Rosić iz Pokrajinske vlade, koja je prezentovala detalje pojedinih programa obuka i naglasila da program obuhvata četrdesetak različitih obuka sa teorijskom i praktičnom nastavom, gde se akcenat stavlja na praktični rad. Bilo je i zanimljivih pitanja prisutnih Bečejaca na promociji, a oni koji nisu znali za promociju ili nisu imali vremena da joj prisustvuju, mogu sve informacije saznati na sajtu www.centar.edu.rs.


Čanak čestitao Đukanoviću Dan državnosti Crne Gore - Svet - Dnevni list Danas\nPočetna » Svet » Čanak čestitao Đukanoviću Dan državnosti Crne Gore\nNenad Čanak Foto: Fonet/ Nenad Đorđević\nPredsednik Lige socijaldemokrata Vojvodine Nenad Čanak čestitao je danas Dan državnosti predsedniku Crne Gore Milu Đukanoviću, uz ocenu da svoj veliki praznik dočekuje kao „razvijena, moderna i nadasve demokratska država“.\n„Članstvo u NATO savezu i otvaranje svih poglavlja u pregovaračkom procesu sa EU, dokazuju da je Crna Gora na dobrom putu, a mirna tranzicija vlasti da je narasla do jedne, za ove prostore, izuzetno zavidne političke kulture“, naveo je Čanak u čestitki.\nOcenio je da su Đukanovićev „trud, rad i vizija postavili snažne temelje da tako bude i ostane“.\n„Građankama i građanima Crne Gore i tebi lično, želim još više sreće, zdravlja i uspeha“, napisao je Čanak.\nCGCrna GoraDan državnosti Crne GoreMilo ĐukanovićNenad ČanakNovi Sad\n2 reagovanja na “Čanak čestitao Đukanoviću Dan državnosti Crne Gore”\n14. jula 2021. u 09.04\nupregao ih vučić sve da mu brane brata blizanca : )\n14. jula 2021. u 22.48\nPolitičar za koga ne glasa ni njegova porodica svaki dan dobija mesto u medijima.\nZnači propadni pa će te svi slušati


Ljekari danilovgradskog Doma zdravlja tamošnje penzionere edukuju o očuvanju zdravlja - Volim Danilovgrad\nTagged: Dom zdravlja "Dimitrije Dika Marenić", Miloš Jovanović\nIzabrani ljekar za odrasle iz danilovgradskog Doma zdravlja “Dimitrije Dika Marenić”, Miloš Jovanović, objašnjavao je tamošnjim penzionerima koje su najčešće respiratorne infekcije i kako ih spriječiti.\nIz danilovgradskog Doma zdravlja kazali su “Vijestima” da je do sada održano 25 predavanja sa temama iz oblasti medicine koje najčešće pogađaju i interesuju tu populaciju.\n“Predavanja su praćena i preventivnim pregledima, mjerenjem nivoa šećera u krvi, krvnog pritiska i dijeljenjem propagandnog materija – flajera i brošura”, kazao je direktor te zdravstvene ustanove dr Dejan Mandić.\n“Koje će značajno unaprijediti zdravstvenu zaštitu i usluge u kući pacijenta. Udruženje penzionera Danilovgrad, predsjednik Nikola Čagorović i članovi Komisije za zdravstvenu zaštitu tog Udruženja aktivno učestvuju u svim tim aktivnostima. Značajnu podršku pruža nam Centar za socijalni rad Danilovgrad, na celu sa direktoricom Majom Luketić, koji nam obezbjeđuju prostor i tehničku logistiku”, rekao je Manidć.


Pri kraju projekti za Moravu - Ozonpress :: internet portal\nIako je s kineskom kompanijom „Čajna roud end bridž korporejšen“ decembra 2012. potpisan predugovor za izgradnju moravskog koridora, kasnije je potpisivanje ugovora odlagano. Tadašnja ministarka za regionalni razvoj Verica Kalanović je više puta najavljivala potpisivanje ugovora sa izabranom kineskom kompanijom, a ispostavilo se da posao nije zaključen, jer je kineska kompanija zatražila oko 650 miliona evra, odnosno 150 miliona više nego što je ranije dogovoreno. Dve godine kasnije je bilo priče da su Arapi zainteresovani za izgradnju ove saobraćajnice, ali ni od tog projekta nije bilo ništa.\nOd Požege ka Višegradu\nSrbija je zainteresovana da zajedno sa BiH realizuje projekat gradnje brzog puta Beograd–Sarajevo, izjavila je u Sarajevu potpredsednica Vlade Srbije Zorana Mihajlović, dodajući da je sa Savetom ministara BiH dogovoreno formiranje zajedničke radne grupe koja će aktivirati taj projekat.\ncacak 15/12/2016 u 08:20 Odgovorite\nKupice prasinu kao i CIPovi projekti za zatvoren bazen!\nACO 15/12/2016 u 09:10 Odgovorite\nBudimo realni, ideja za auto -put Beograd -Cacak stara je oko 30-ak godina od cega 20 poslednjih intezivno. Kao sto znamo jos nije zavrsen (oko 50-ak km od ukupno 120km)Ovaj koridor je zaista strateski veza Beograda sa Jadranom I lukom Bar ,zatim veza sa Zapadnom Srbijom i Zlatiborom I Aerodromom)\nSto se tice Moravskog koridora sve jeto lepo,ali 30-ak godina nemogu da cekam. Uostalom biceizmisljeno I „transponovanje„ pa neka ljudi koriste to….


Ubrzati rješavanje imovinskih odnosa za izgradnju drinskog nasipa\nMinistar poljoprivrede, šumarstva i vodoprivrede Republike Srpske Stevo Mirjanić i gradonačelnik Bijeljine Mićo Mićić dogovorili su se danas da grad ubrza aktivnosti na rješavanju imovinskih odnosa u vezi sa izgradnjom drinskog nasipa.\nNakon današnjeg sastanka Mirjanića i Mićića u Banjaluci, iz resornog ministarstva je saopšteno da je Ministarstvo obezbijedilo veći dio mogućih površina zemljišta za zamjenu.\nMirjanić i Mićić su analizirali dosadašnje aktivnosti na projektu izgradnje drinskog nasipa vrijednom 13,8 miliona dolara.\nUtvrđeni su dalji koraci na stvaranju uslova za prevazilaženje mogućih zastoja u napretku ovog projekta koji se, prije svega, ogledaju u rješavanju prigovora u vezi sa trasom drinskog nasipa, te obezbjeđivanju zamjenskog zemljišta za vlasnike parcela preko kojih prolazi trasa nasipa.\nDogovoreno je i da se naredne sedmice predstavnici resornog ministarstva, "Voda Srpske" i grada Bijeljina sastanu sa mještanima mjesnih zajednica i naselja kroz koje prolazi trasa nasipa, te da im još jednom objasne argumente na kojima se zasniva trasa nasipa i pokuša postići dogovor.\nProjekat izgradnje Drinskog nasipa finansira se kreditnim sredstvima Svjetske banke.\nViše iz ove kategorije « Kvarovi zbog nesavjesnog izvođenja radova na kanalizaciji Otvorena filijala Zirat Banke u Bijeljini /VIDEO/ »


Neofyton otvara Laboratoriju za Polimere-trening centar - Arhiv vesti - vesti - srp\nNeofyton otvara Laboratoriju za Polimere-trening centar\nNeofyton otvara Laboratoriju za Polimere-trening centar na fakultetu Tehničkih Nauka u Novom Sadu. U posebnom “show room-u” nalaziće se proizvodna jedinica “u malom” koja će biti otvorena kako za studente, tako i za doobuke, testiranje alata i različite prezentacije za naše klijente.\nNeofyton pruža integraciju procesa i želja nam je da objedinimo znanje i tehnologiju procesa prerade polimera i samog rada i održavanja mašina za brizganje plastike. Neofyton zajedno sa kompanijama koje zastupa, teži ka isporuci premijum kvaliteta, koji se ogleda u isporuci najmodernije opreme, kao i tailor made usluge kupcima. Pre isporuke opreme bitno nam je da nas klijenti prepoznaju kao partnere i konsultante, gde mogu da dobiju podršku i informacije u vezi kompletnog procesa prerade plastike. Neofyton poseduje dugogodišnju ekspertizu, a integracijom procesa, želimo kupcima da omogućimo kompletan sistem rešenja iz 1 izvora.


Kako posmatramo ove stvari drastično varira od čoveka do čoveka, a dok jedni video ovakav potez kao ekološki ispravan, drugi nisu previše ubeđeni u to, niti uzbuđeni zbog ove činjenice, takođe. Iako postoji dosta razloga za ovakve stavove, ljudi veoma retko zalaze duboko u realnost koja stiže ruku pod ruku sa posedovanjem električnog vozila. Stoga, bitno je zapitati se koliko je ljudima zapravo isplativo kupovanje polovnih električnih modela, posebno sada kada polako postajemo svesni koliko je zamena njihovih baterija skupa.\nNe tako davno, svi smo bili u mogućnosti da sami zamenimo baterije na našim telefonima u svega nekoliko sekundi. Predivno je prisetiti se momenata punjenja telefona na samostalnim stonim punjačima ili njihovog jednostavnog menjanja kada se približe svom kraju. Bez kabolva, bez vezivanja za zid ili eksternu bateriju, prosta zamena i život se nastavljao dalje. Ovakva vrsta tehnologije obećana je i za električne automobile, ali kao i brojna druga jednostavna i jeftina rešenja, nikada se nije ostvarilo.\nBaterije električnih automobila duboko su integrisane, gotovo na isti način kao i kod gotovo svih mobilnih uređaja današnjice. Niko se danas ne seća poslednjeg puta kada je zamenio svoju bateriju na nekom od mobilnih uređaja. Ovo jednostavno nema finansijskog smisla zbog toga što su troškovi kreiranja baterija i radna snaga potrebna za njihovu isntalaciju u stare telefone potpuno neopravdani u odnosu na cenu novog modela. Da li je ovo pravac u kome su se električni automobili uputili?\nSvako kome se dopada ideja kupovine električnog automobila na tržištu polovnja, mora znati da su cene svih popravki ovakvih automobila, uključujući i baterijska pakovanja, veoma visoke. Pojedini brendovi sarađuju zajedno sa reciklažnim kompaniijama kako bi pokušali da dođu do dugoročnog rešenja za stare baterije, ali mi se jednostavno ne nalazimo na stupnju u kome su velike flote električnih vozila starije od deset ili više godina, niti još uvek stižu do kraja životnog veka svojih baterija.\nPozunato je da za sada, baterije električnih vozila mogu koštati desetine hiljada evra i njihva zamena nije ni približno jednostavna kao zamena motora ili menjača na modelima unutrašnjeg sagorevanja. Stoga, ukoliko želite da kupite polovan električni automobil možda će biti najbolje da pričekate još malo, osim ukoliko ne želite da ga bacite u presu nakon nekoliko godina kada mu se baterije potpuno istroše. Zajedno sa njim baca se i sve uloženo, jer za novac koji je potreban radi zamene baterija u pojedinim slučajevima moguće je priuštiti potpuno nove, pa čak i luksuznije autombile sa motorima unutrašnjeg sagorevanja.


Djelić zadovoljan, radikali planiraju miting : Nadlanu.com\nDjelić zadovoljan, radikali planiraju miting\nObjavljeno 26. maja 2011. / 16:10:54\nBEOGRAD, 26. maja 2011. (Beta) - Potpredsednik Vlade Srbije Božidar DJelić izjavio je u četvrtak da su posle hapšenja Ratka Mladića šanse Srbije za pregovore za pristupanje EU mnogo veće i da su svi dalji koraci pod "našom konrolom".\n"Veliki teret u našim evropskim integracijama je skinut hapšenjem Mladića. Ulazimo u reforme i ne zavisimo više od jednog dogadjaja. Sve je pod našom kontrolom", kazao je Djelić za Radio-televiziju Srbije (RTS).\nPredsednik Srpske napredne stranke (SNS) Tomislav Nikolić izjavio je da je "zaista iznenadjen" hapšenjem Ratka Mladića i da je to akcija koja je već ko zna koliko pripremana.\nOn je izjavio da "povodom hapšenja Mladića ima mnogo pitanja koje treba postaviti". "Ko je to, ko je tog čoveka juče video, prepoznao, da li je možda Srbija znala sve vreme gde se nalazi Ratko Mladić, šta je to odlučilo da baš danas bude uhapšen", istakao je Nikolić.\nŠef poslaničke grupe Srpske radikalne stranke Dragan Todorović najavio je da će predložiti da ta stranka organizuje miting u znak protesta zbog hapšenja Ratka Mladića. "Predložiću da se pozovu svi gradjani da dodju da mirnim demonstracijama pokažu neslaganje sa gnusnim činom koji se desio", rekao je Todorović novinarima u Skupštini Srbije.\nOn je ocenio da je hapšenje Ratka Mladića jedan od najtežih trenutaka u srpskoj istoriji, jer je Mladić "simbol srpskog vojnika i srpskog oficira, sposoban i hrabar".\nPredsednik Skupštine Vojvodine Šandor Egereši izrazio je zadovoljstvo zbog hapšenja Ratka Mladića i ocenio da Srbija i njeni gradjani nikada više ne smeju da budu taoci nekoliko ljudi koji se skrivaju od suočavanja sa pravdom i beže od odgovornosti za počinjene zločine.\nLider Lige socijaldemokrata Vojvodine (LSV) Nenad Čanak ocenio je da je hapšenjem haškog optuženika Ratka Mladića Srbija "završila sa prošlošću" i da ima "sve uslove da se okrene budućnosti".\nPredsednik Izvršnog odbora Bošnjačkog nacionalnog veća (BNV) u tehničkom mandatu Esad Džudžević ocenio je da je hapšenjem Ratka Mladića stvorena mogućnost za pozitivan preokret na čitavom balkanskom prostoru.\nPredsednik Republike Srpske (RS) Milorad Dodik ocenio je da hapšenje generala Ratka Mladića predstavlja ispunjenje medjunarodnih obaveza iz Dejtonskog sporazuma, koje su preuzele sve države u regionu. "Institucije RS nikada nisu stajale niti će stajati u odbrani bilo koga ko je počinio ratne zločine, bez obzira na nacionalnu ili versku pripadnost", poručio je Dodik.


Konkurs za Blok 18: Pokušaj iskupljenja gradske vlasti? - NOVA stranka\nKonkurs za Blok 18: Pokušaj iskupljenja gradske vlasti?\n07.09.2016 Press služba Beograd, Novi Beograd 0\nNedavno je Direkcija za građevinsko zemljište i izgradnju u saradnji sa Udruženjem arhitekata Srbije raspisala javni konkurs za arhitektonsko urbanističko rešenje leve obale savskog priobalja, između Starog savskog mosta i Gazele (novobeogradska strana). Žiri na čelu sa gradskim urbanistom arhitektom Milutinom Folićem je izabrao pobedničko rešenje, koje će po njegovoj izjavi biti osnova za izradu plana detaljne regulacije tog područja, odnosno Bloka 18.\nRaspisivanjem regularnog javnog konkursa, gradska vlast je verovatno računala da će se pred građanima koji su je izabrali nemalo „iskupiti“ za diletantizam, bezobzirnost, nepoštovanje i ignorisanje struke i zakona, odnosno zbog svega što je pokazala u slučaju „Beograd na vodi“, ili je tim postupkom možda pokušala da malo „umiri“ iskazani građanski bunt.\nOvaj tekst se neće baviti mišljenjem i ocenama o prvonagrađenom urbanističkom rešenju Bloka 18, čija je površina dvostruko manja od površine „Beograd na vodi“, sa dosta zelenih površina, standardnom blokovskom izgradnjom stanovanja, zgradom opere sa trgom, modernom galerijom itd, poštujući donekle vizure u odnosu na Sava centar, hotel „Crowne Plaza“ i kompleks starog Sajmišta.\nRadi zadovoljenja privatnog interesa jednog inostranog investitora, a na finansijsku štetu grada, gradska vlast je nezakonitim ukidanjem „Generalnog urbanističkog plana do 2021. godine“ za prostore desnog i levog dela savskog priobalja, a pod patronatom aktuelnog premijera, pokazala ne samo da ne poštuje taj ustav grada, već da se bahato „oglušila“ o koncept koji je utemeljen još od strane arhitekte Dragiše Brašovana, iz vremena pre i za vreme II svetskog rata, a koji se zasnivao na bezuslovnoj „jedinstvenoj urbanističkoj celini“ naselja leve i desne obale Save.\nSvi generalni urbanistički planovi još od 1950. godine su predvideli da se ti delovi Beograda kao ekskluzivne lokacije leve i desne savske obale sačuvaju za podizanje isključivo javnih objekata kulture u korist građana, isključujući bilo kakvu stambenu izgradnju.\nZahvaljujući bahatoj gradskoj vlasti, neodgovornoj prvenstveno prema građanima, vlasti koja ne poštuje istorijsko nasleđe, „beogradski plagijatorski Dubai“ na desnoj obali Save i urbanističko rešenje Bloka 18 ne predstavljaju, nažalost, nikakvu „jedinstvenu urbanističku celinu“, čime su građani uskraćeni za ostvarenje jednog promišljenog celovitog urbanističkog rešenja pomenutih ekskluzivnih gradskih lokacija.\nGradska vlast je zaboravila da je dobila mandat da radi isključivo u interesu građana koji moraju da se pitaju i da budu uključeni u život i razvoj svog grada.\nU prilog prethodno izrečenom, verujem da je gradska vlast upoznata sa globalnim tendencijama koje su prisutne u strategijama razvoja gradova. Sredinom oktobra tekuće godine, u gradu Kito (Ekvador) održaće se Konferencija Ujedinjenih nacija o stambenom i urbanom razvoju gradova, tzv. „Habitat III“, na kojoj će se između ostalog po pitanju razvoja i upravljanja gradovima doneti dokument u kome će „konsenzus građana, struke i uprave“ postati globalni standard.\nPrethodna vest\tŠabac: Forum mladih organizovao basket turnir Sledeća vest\tStanković: Špijunska farsa umesto hapšenja “kompletnih idiota”\nMladenović: Zatvaranjem Karađorđeve ulice režim usmerava sve autobuse na strog centar grada\nRupe na Starom savskom mostu sanirane tek nakon reakcije Nove stranke


"Fudbalski" potez koji je prekinuo slavlje odbojkašica Dinama\nHome » Featured » “Fudbalski” potez koji je prekinuo slavlje odbojkašica Dinama\n22. februara 2017. godine u derbiju grupe B Lige šampiona i u direktnoj borbi za prvo mesto, odbojkašice Dinama iz Moskve su posle velike borbe savladale ekipu Volera iz Ciriha sa 3-2 u setovima. I pored toga što je duel imao veliki rezultatski značaj, ishod meča ostao je u senci jednog poena iz finiša drugog seta.\nGošće su imale prednost od 20:16 u tom delu igre, kada je usledio jedan duži poen, koji se učinio da je rešen posle odličnog “kuvanja” igračice Dinama Betanije De la Kruz. Iako je Ekatarina Orlova uspela da spreči da lopta padne na podlogu, ona nije odigrala precizno i lopta je prešla na drugu strane mreže. Pošto je lopta očigledno išla van terena, domaće igračice su već počele da proslavljaju osvajanje poena, ali tehničar gostiju Fabiola nije imala nameru “da se preda”…\nFabiola je “fudbalskim potezom” ostavila loptu u poenu.\nFabiola pruža nogu ispod mreže i uspeva da dohvati loptu u letu i da je preko glave vrati u polje Volera, a onda je “čekićem” Dobriana Rabadžijeva prebacuje u polje Dinama, gde domaće igračice i dalje slave osvajanje poena. Lopta pada na podlogu pored zbunjenih domaćih igračica, a gošće sa osmehom proslavljaju osvajanje “izgubljenog” poena. Trener Volera Zoran Terzić pokazivao je da je sve bilo regularno, dok su iz tabora Dinama smatrali da Fabiola nije odigrala po pravilima i da su sudije morale da odreaguju i dodele poen timu iz Moskve. Ipak, i pored njihovih protesta i mišljenja nekih navijača da Fabiola nije na regularan način odigrala loptu, kao i da se mreža tresla i da je trebalo da bude dosuđeno “pecanje”, treba reći da takva mišljena nisu bila ispravna, da je Fabiola regularno odigrala loptu i da je mrežu dotakla sa spoljne strane antene, što po pravilima nije zabranjeno.\nKako je izgledalo kada su odbojkašice Dinama iz Moskve prerano proslavljale osvajanje poena, koji će posle “fudbalskog” poteza Fabiole, ipak, na kraju izgubiti, možete pogledati na snimku koji je pred vama.


Nagrada "Meša Selimović" uručena Bajcu i Demiću\nSrna 15.03.2017 16:04\nBEOGRAD - Književna nagrada "Meša Selimović" za knjigu godine uručena je danas u beogradskom Narodnom pozorištu dvojici pisaca koji su je ravnopravno podijelili - Vladislavu Bajcu za roman "Hronika sumnje", u izdanju "Geopoetike" i Mirku Demiću za "Ćutanja iz Gore", u izdanju "Agore".\nNagradu, koja se sastoji od plakete - reljefa sa likom Meše Selimovića, povelje i novčanog iznosa, laureatima je uručio generalni direktor i glavni i odgovorni urednik kompanije "Novosti" Ratko Dmitrović.\nNa svečanom uručenju nagrada emitovan je govor profesora Filozofskog fakulteta u Nišu Gorana Maksimovića koji je za "Ćutanja iz gore" naveo da je riječ o fantazmagoriji punoj mitskih i stvarnosnih analogija, kroz koju se izlaže sudbina Petrove gore na Kordunu.\nAutor knjige Mirko Demić naveo je da već u prvim rečenicama "Tvrđave" Mešin junak kaže da "ne vrijedi pričati o strašnom ubijanju, o ljudskom strahu, o zvjerstvima i jednih i drugih, ne bi trebalo ni pamtiti, ni žaliti, ni slaviti, da je najbolje zaboraviti, da umre ljudsko sjećanje na sve što je ružno, ali da kako se romaneskna pređa odmotava, mi vidimo da je to pusti sanak svakog povratnika iz tog čuda što se zove rat".\n"Tako sam i sam godinama nad svojim umirućim zavičajem tražio odgonetku, objašnjenje, razlog, utehu, ne zadovoljavajući se pukim mirenjem i sleganjem ramenima. I nisam našao ništa što bi me umirilo, a ono što sam iskopao u sebi, nije mi donelo drugačije saznanje od onog Mešinog, po kojem 'živimo u tvrđavama, ličnim, grupnim, nacionalnim, državnim i mrzimo se, pretimo jedni drugima i ubijamo se s vremena na vreme, prenoseći mržnju potomcima", rekao je Demić.\nAutor nagrađene knjige "Hronika sumnje" Vladislav Bajac rekao je da je čitajući Mešu Selimovića shvatio da su "svi pisci ovoga sveta povezani".\n"Pisac zaista jeste razgolićen pred svetom, po zadatku a priori začuđen pred bilo kojom istinom univerzuma. Uostalom, zato i piše: da bi uvek i iznova postavljao nova pitanja", naveo je Bajac.


Vi ste ovde: Sistem ATLAS-MAX Konfiguracija ATLAS klasteri\nOvde predstavljeni ATLAS-XP2 klaster obuhvata samo dva člana, ali se on može lako proširiti sa dodatnim ATLAS-XP2 uredjajima. Članovi klastera medjusobno komuniciraju posredtvom postojeće brze TCP/IP mreže (tipa LAN, ili WAN) – oni dele sve potrebne informacije i podatke iz procesa kroz zajedničke baze podataka (“data pools”). Rezultat ovakve klaster konfiguracije jeste efikasni distribuirani sistem za lokalno i daljinsko upravljanje procesom.\nOvaj ATLAS klaster obuhvata veći broj ATLAS-MAX/RTL članova organizovanih oko brze TCP/IP mreže, sa zajedničkim ciljem efikasne kontrole procesa. Svaki član klastera obavlja svoj deo posla, i deli informacije i podatke sa ostalima. Jedan od članova ima vodeću ulogu u radu klastera, i obezbedjuje odredjene zajedničke servise (kao što je, u ovom primeru, komunikacija sa udaljenim centrom) - medjutim, treba imati u vidu da potrebni zajednički servisi mogu biti delegirani i drugim članovima klastera.\nKombinovani ATLAS klaster\nOva konfiguracija ATLAS klastera je nazvana “kombinovani klaster” zbog svog heterogenog sastava. Dva različita tipa sistema ATLAS: ATLAS-MAX/RTL i ATLAS-XP2 se mogu kombinovati na različite načine u okviru zajedničkog klaster sistema – ovde prikazani klaster predstavlja samo jedan ilustrativni primer. I ovde više sistema ATLAS (sada različitog tipa), organizovanih oko zajedničke brze TCP/IP mreže, medjusobno razmenjuju potrebne podatke i poslove, u cilju ostvarenja efikasnog složenog sistema za kontrolu procesa.


Uzmi račun i pobedi | Rekordan broj poslatih koverata\nPrema poslednjim podacima u poslednja 24 sata postignut je rekord u pristiglom broju koverata za nagradnu igru "Uzmi račun i pobedi" – pristiglo ih je tačno 262.034. Građani su do 28. februara na šalterima pošta širom Srbije preuzeli 4.324.818 besplatnih namenskih koverata, a poslali 2.258.048 koverata sa fiskalnim računima ili slipovima.\nPošta Srbije je do sada odštampala i distribuirala u više od 1.500 svojih poslovnica ukupno 5.340.000 jednoobraznih namenskih koverata za nagradnu igru. U želji da građanima pruži informacije o dostupnosti besplatnih namenskih koverata za nagradnu igru, Pošta Srbije od srede, 1. marta otvara poseban broj u Kontakt centru 011/3607-567. Radno vreme Kontakt centra je od 8 do 20 časova radnim danima i subotom, a nedeljom od 8 do 15 časova.


L’Oréal predstavio Water Saver, održivu tehnologiju za negu kose usalonima ikod kuće\nKompanija L’Oréal je na CES 2021otkrila svoju inovaciju u oblasti tehnologije za negu lepote: L’Oréal Water Saver, održivi sistem za negu kose u salonima i za rutinu nege lepote kod kuće, sistem razvijen u saradnji sa kompanijom za inovacije u oblasti zaštite životne sredine Gjosa. Sistem predstavlja novi način pranja i nege za vašu kosu: sistem koji štedi vodu dok istovremeno unapređuje luksuz i efikasnost kroz naprednu tehnologiju.\nGeneracijama posećivanje frizerskog salona zbog pranja kose predstavljadragocen ritual za negu lepote – a uz L’Oréal Water Saver, to postaje bolje i za planetu. L’Oréal Water Saver smanjuje potrošnju vode do 80%. Njegov sistem menja tradicionalno iskustvo pranja kose kombinujući snažnu tehnologiju za optimizaciju potrošnje vode sa posebno dizajniranim proizvodima za negu kose kompanije L’Oréal Professionnel iKérastase koji se ulivaju direktno u mlaz vode.\n„Smatramo da je naša odgovornost u kompaniji L’Oréal da damo svoj doprinos očuvanju prirodnih resursa na zemlji. Svaka kap vode je dragocena, a naša nova tehnologija čini da se o svakoj kapi vode vodi računa“, rekao je Nicolas Hieronimus, zamenik generalnog direktora, L’Oréal Grupe. „L’Oréal Water Saver predstavlja narednu fazu naših ambicija u pogledu tehnologija nege lepote – onu koja pruža izuzetno personalizovano iskustvo nege lepote dok istovremeno objedinjuje i našu posvećenost održivosti u svakom aspektu poslovanja.“\nL’Oréal Water Saver je kreiran u partnerstvu sa kompanijom L’Oréal Technology Incubator i švajcarskom kompanijom za inovacije u oblasti zaštite životne sredine, Gjosa. Rezultat je prvi takav proizvod koji u sebi sadrži L’Oréal-ovo vekovno nasleđe stručnosti u formulaciji proizvoda zajedno sa suštinskom tehnologijom optimizacije potrošnje vode kompanije Gjosa koja primenjuje princip frakcionisanja koji se koristi u raketnim motorima na mlaz vode. Kapi vode se sudaraju prema definisanom smeru i ravnomernom rasporedu. Ovo smanjuje njihovu veličinu, a povećava brzinu, čime se osigurava iskorišćenost svake kapi vode u procesu pranja i ispiranja kose dok se istovremeno omogućava lakše ispiranje šampona, balzama i drugih tretmana.\nVeliku brzinu vode i 80% smanjenu potrošnju vode u poređenju sa standardnim pranjem kose:L’Oréal Water Saver platforma koristi dva litra po minutu, u poređenju sa standardnih osam litara u domaćinstvima a bez osetne razlike u pritisku.\nPatentirano Cloud Cleansing—potpuno novo iskustvo u nezi kose: ubrizgavanjem posebno dizajniranih, mikronizovanih formula za negu kose direktno u mlaz vode, L’Oréal Water Saver stvara kapi koje su 10 puta manje, za bolju apsorpciju i brže ispiranje.\nKontrolna tabla sa podacima i izveštavanju o uticaju: Podaci o potrošnji vode i uštedi troškova se prate na priloženoj kontrolnoj tabli koja omogućava vlasnicima salona da, pored praćenja smanjenja potrošnje vode, energije i troškova, prate i istoriju tretmana.\nNaš rad u kompaniji L’Oréal Technology Incubator tokom protekle decenije bio je posvećen spajanju lepote i tehnologije. Cilj nam je da sebi postavimo izazov da stvorimo nova iskustva u nezi lepote koju poznajemo kako bismo stvorili bolje, efikasnije i personalizovanije rezultate za naše potrošače. L’Oréal Water Saver se zasniva na naprednoj tehnologiji—ali ono što je najznačajnije je to da on unapređuje postojeća iskustva u nezi kose naših potrošača i uzbuđuje ih i inspiriše.“ rekao je Guive Balooch, šef kompanije L’Oréal Technology Incubator.\n„L’Oréal Water Saver je rezultat egzemplarnog ekskluzivnog partnerstva, koje spaja vekovno nasleđe inovacija u nezi kose sa najsavremenijom tehnologijom. On predstavlja novu vrstu održivog iskustva za potrošače, i proizvod čiju aktivaciju širom sveta sa nestrpljenjem očekujemo,“ rekao je Amin Abdulla, suosnivač, Gjosa.\nL’Oréal Water Saver iskustvo u nezi kose je dostupno sada u odabranim L’Oréal salonima u Njujorku, i biće dostupan u odabranim salonima u Parizu počev od februara 2021. godine; globalno predstavljanje će biti organizovano tokom 2021 i 2022. godine. U narednih nekoliko godina, očekujemo da će se L’Oréal Water Saver nalaziti u hiljadama salona, i tada će imati potencijal za izvanredne uštede potrošnje vode – do milijardu galona vode godišnje. Pogodan uređaj za tuširanje kod kuće će biti lansiran nešto kasnije.


Ovaj BOLNIČAR je UBIO čak 100 pacijenata i nikada nije odgovarao za to a evo i kako… – Citaonica\nJedan medicinski tehničar je imao običaj da izazove kod pacijenata srčane udare i to onako iz čista mira te nakon toga da ih reanimira jer je uživao da gleda kako s eoni bore za žiovt ui kako on uspiejva da ih spasi.\nNaime on je veliki broj njih i ubio onako mahinalno jer nije uspio da reaguje na vrijeme i da ih spasi.\nNakon velikog broja umrlih supejli su napokon da ga otkriju i da ga kazne jer je on ubio čak 85 osoba i za njega su rekli kako je on jedan od najtežih serijskih ubica u historiji NJemačke jer do sada niko niej zapamtio nešto ovako.\nSebastian Buehrmann je ovog muškarca koji ima 42 godine osudio na doživotnu kaznu jer nakon svih dokaza koje je sakupio uvjerio se da je on zaista uradio ovo monstruozno djelo.\nNiels Hoegel je bez imalo razmišljanja mogao da uradi nešto ovako i nije imao problema da otvoreno priča o svemu ovome kao da je to sasvim normalno i uobičajno da urade.\nOn je ovo radio čak od 1992. godine kada je počeo da radi na ovom radnom mjestu i nije imao problema da prizna i otvoreno priča o tome kako i šta je uradio.\n2015.godine je pokrenut slučaj protiv njega i nakon nekog vremena uspjeli su da sakupe brojne dokaze koje su odlučili da će da ih oskoriste protiv njega i da dokažu da je on ubio sve ove osobe.\nOn je tvrdio da je ovo radio kako bi mogao da se nauči i da savlada reanimaciju ali nije se andao da će ih ubiti.\nSrbija je ponovo na meti crne liste i uvođenja strožijih mjera opreza i pravila, jer od sinoć se desilo nešto što niko nije očekivao niti su bili spremni na to. Za samo 24h u Srbiji je urađeno preko šet hiljada testova na korona virus. Tačnije, urađeno je 6.251 testova na korona virus i preko 200 […]


Cikotić: Iscrpljene sve mogućnosti za smještaj migranata, trebamo pomoć svih nivoa vlasti – Vijesti-X.com\nMinistarstvo sigurnosti Bosne i Hercegovine nakon jutrošnjih nemilih scena u privremenom prihvatnom centru “Lipa” i požara u kojeme je veći dio kampa uništen, u intenzivnoj je komunikaciji sa lokalnim i međunarodnim institucijama u traženju rješenja za novonastalu situaciju, saopćeno je danas iz Ministarstva sigurnosti BiH.\n“S obzirom da prve informacije govore da se radi o namjernoj paljevini, Ministarstvo sigurnosti BiH traži da se provede hitna istraga i utvrde tačni uzroci požara, kojim su dovedene u opasnost\nživoti više od hiljadu osoba koje su tu boravile. Ministarstvo sigurnosti BiH već duže vrijeme zajedno sa lokalnim vlastima, entitetima ali i na državnom nivou traži trajnija i adekvatnija rješenja za smještaj migranata. Nažalost, zbog nepostojanja političke volje da se ovaj problem riješi jedinstveno za područje cijele države, stalnih opstrukcija i nerazumijevanja nadležnih za ovu problematiku, odluka kojom je “Lipa” proglašena privremenim prihvatnim centru donesena je tek ove sedmice, i zbog zimskih uvjeta nije bilo moguće izvoditi radove na opremanju kampa za boravak tokom nadolazećeg hladnijeg perioda”, navode iz Ministarstva.\nTakođer, zahtjev Ministarstva sigurnosti da se privremeno, dok se “Lipa” ne opremi sa kontejnerima i boljim uslovima za boravak, migranti smjeste u “Biru” je odbijen od strane lokalnih vlasti.\n“Time su sve mogućnosti Ministarstva sigurnosti BiH da u veoma kratkom roku riješi ovu situaciju iscrpljene s obzirom da država BiH na raspolaže vlastitom imovinom kojom bi adekvatno mogla odgovoriti na ove humanitarne izazove, već se mora oslanjati na kapacitete i dobru volju nižih nivoa vlasti. Ministarstvo sigurnosti BiH još jednom poziva institucije sa svih nivoa vlasti da preuzmu svoj dio odgovornosti i učestvuju u pronalaženju rješenja za ovu situaciju i prihvate ravnomjeran raspored tereta migrantske krize na području cijele BiH”, saopćeno je iz Ministarstva sigurnosti BiH.\nGrađani i policija ponovo spriječili ulazak migranata u “Biru”


Beograd pod opsadom, Izetbegovića će čuvati 1.000 policajaca - Sputnjik Srbija\n23:06 24 Jun 2019\nBeograd pod opsadom, Izetbegovića će čuvati 1.000 policajaca\n08:32 20.07.2015 (osveženo 16:19 05.10.2015) Preuzmite kraći link\nZa bezbednost članova Predsedništva BiH koji će u sredu biti u poseti Srbiji brinuće 1.000 policajaca u uniformi i civilu, saznaje Blic.\nBakir Izetbegović, Mladen Ivanić i Dragan Čović dolaze na poziv srpskog premijera Aleksandra Vučića, nakon što je on brutalno napadnut 11. jula u Srebrenici.\nSastanak će najverovatnije biti održan u Karađorđevu.\nVučić: Sve sam očekivao, ali ne i da me neće zaštiti policija BiH\nKako Blic saznaje, očekuje se da će danas u Beograd zarad priprema stići i pripadnici bosanske Državne agencije za istrage i zaštitu (SIPA) koji će imati sastanak sa pripadnicima MUP-a i BIA.\nNakon tog sastanka biće razrađena i trasa kretanja gostiju iz Sarajeva.\nDuž trase kojom bude išla kolona automobila, biće zatvarane i otvarane ulice shodno njihovom kretanju, a svuda će biti postavljene i saobraćajne patrole.\nAutomobil sa delegacijom Predsedništva BiH pratiće i tri vozila sa najiskusnijim pripadnicima Uprave za obezbeđenje važnih ličnosti.\nOkolina Karađorđeva biće praktično pod opsadom, a čak će Dunavom patrolirati rečna policija i ronioci Žandarmerije, rekao je izvor Blica.\nMinistar policije Nebojša Stefanović juče nije želeo da komentariše saznanja Blica o konkretnim merama obezbeđenja.\n„Oni će od trenutka ulaska do trenutka izlaska iz Srbije biti apsolutno bezbedni i neće im faliti dlaka sa glave. Obaveza policije je da im garantuje sigurnost i uveren sam da u Srbiji neće doživeti ništa slično onome što se dogodilo premijeru Vučiću u Potočarima“, rekao je Stefanović za Blic.\nPodsetimo, Aleksandar Vučić je na komemoraciji srebreničkim žrtvama napadnut, a u istrazi koju vodi Tužilaštvo BiH zasad još niko nije uhapšen.\nbosanski državni vrh, obezbeđenje, dolazak, Beograd, Srbija


TotalCar.rs » Volvo ozbiljno razmatra sklapanje automobila u Rusiji\n0 komentara 7178 pregleda\nKompanija Volvo kars mogla bi da počne proizvodnju putničkih automobila na teritoriji Rusije, piše ruski list Izvestija.\nSada analitičari švedske kompanije, koja je deo kineskog koncerna Džili (Geely), kojem je 2010. godine Ford prodao Volvo, razmatraju sve nijanse takvog poteza.\n“Trenutno pripremamo studiju izvodljivosti proizvodnje automobila u Rusiji i ovo pitanje smatramo vrlo ozbiljnim”, rekao je predsednik ruskog predstavništva Volvo kars, Majkl Malmsten.\n“U ime Volvoa želim da kažem da ne nameravamo da odemo iz Rusije. Spremni smo da ovde podnesemo sve nedaće koje su se desile ili će se desiti u bliskoj budućnosti”, naglasio je.\nPrema mišljenju stručnjaka, broj kompanija koje bi mogle da preuzmu ugovorno sklapanje Volvoa u Rusiji nije velik. Najverovatniji pretendenti su GAZ i Avtotor koje imaju prilično velike neiskorišćene kapacitete. Proizvodnja bi mogla da dostigne i do 30.000 automobila godišnje.\nU Autotoru su pozitivno ocenili mogućnost pojave novog partnera. “Otvoreni smo za sve predloge usmerene na razvoj proizvodnje, povećanje lokalizacije, stvaranje novih radnih mesta i rešavanje zadataka od strateškog značaja za ekonomiju regiona”, rekli su u Avtotoru.\nU grupi GAZ su naveli da kompanija ima “kapacitete, razvijenu infrastrukturu, kvalifikovane radnike i iskustvo da organizuje proizvodnju bilo kog svetskog automobilskog brenda”. Predstavnik GAZ-a je odbio da komentariše da li je u planu saradnja sa Volvoom.\nBMW proverava da li ga Gugl ugrožava nazivom “Alfabet”


Zeman: Izbeglički talas je "organizovana invazija"\nPredsednik Češke Miloš Zeman je izjavio u nedelju da izbeglički talas u Evropi predstavlja "organizovanu invaziju" i dodao da bi mladići iz Sirije i Iraka umesto toga trebalo da se bore protiv džihadista Islamske države.\n"Duboko sam uveren da smo suočeni sa organizovanom invazijom, a ne spontanim kretanjem izbeglica", poručio je Zeman u božićnoj poruci građanima Češke, a prenela je agencija AFP.\nOn je dodao da je "moguće" saosećati sa izbeglicama koje su stare ili bolesne, kao i sa decom, ali ne i mladićima koji bi, prema njegovom mišljenju, trebalo da se vrate kući kako bi se borili sa džihadistima.\nOvo nije prvi put da je Zeman zauzeo kontroverzan stav po pitanju najveće izbegličke krize u Evropi još od završetka Drugog svetskog rata.\nPredsednik Čečke je u novembru tako prisustvovao anti-islamskom skupu u Pragu, u društvu desničarskih političara i pripadnika jedne paravojne jedinice.\nPremijer Češke Bohuslav Sobotka, koji je i ranije kritikovao Zemanove komentare, izjavio je da je predsednikova božićna poruka bazirana na "predrasudama i njegovom uobičajenom pojednostavljenju stvari".